**ᐱᓇᔫᑎᓄᑦ ᖃᐅᔨᒪᔾᔪᑎᒃᓴᑦ**

**ᑐᕌᒐᕆᔭᐅᔪᑦ ᐃᖅᑲᓇᐃᔮᖃᕈᓐᓇᖅᑐᓄᑦ ᐱᓕᕆᐊᒃᓴᓄᑦ**

**ᐃᓄᓕᕆᔨᒃᑯᑦ, ᓄᓇᕗᑦ ᒐᕙᒪᒃᑯᓐᓂ**

**ᐱᓕᕆᐊᒃᓴᒧᑦ ᑐᕌᒐᕆᔭᐅᔪᑦ**

ᑐᕌᕆᔭᖃᖅᑎᑕᐅᓪᓗᓂ *ᐃᖅᑲᓇᐃᔮᖃᕈᓐᓇᖅᑐᓄᑦ ᐱᓕᕆᐊᒃᓴᓄᑦ* ᐃᑲᔪᖅᑐᐃᕙᒃᐳᖅ ᐱᕙᓪᓕᐊᑎᑕᐅᓂᖏᓐᓄᒃ ᑲᔪᓯᑎᑕᐅᓂᖏᓐᓄᓪᓗ ᐊᔪᕈᓐᓃᖅᓴᕐᓂᕐᒧᑦ ᐃᖅᑲᓇᐃᔭᖅᑐᓕᕆᓂᕐᒧᓪᓗ ᐱᓕᕆᐊᒃᓴᐃᑦ ᐃᖅᑲᓇᐃᔭᙱᑦᑐᓄᑦ ᓄᓇᕗᒥᐅᓄᑦ ᐊᑐᓕᖅᐸᒃᑐᓄᑦ ᖃᔅᓯᑲᓪᓚᒻᒪᕆᖕᓂᒃ ᑐᓗᖅᑕᕈᑕᐅᓕᖅᐸᒃᑐᓂᒃ ᐃᖅᑲᓇᐃᔭᕐᓂᕐᒧᑦ.

ᐱᓕᒻᒪᒃᓴᐃᔩᑦ, ᐅᑯᐊᓗ ᑮᓇᐅᔭᓕᐅᕋᓱᐊᖅᑎᐅᙱᑦᑐᑦ ᑲᑐᔾᔨᖃᑎᒌᑦ ᓯᓚᑦᑐᖅᓴᕐᕖᓪᓗ, ᓄᓇᓕᖕᓂ ᑎᒥᐅᔪᑦ, ᐃᓄᐃᑦ ᑲᑐᔾᔨᖃᑎᒌᖏᑦ ᓄᓇᕗᒻᒦᑦᑐᓂᒃ ᓇᖕᒥᓂᕆᔭᐅᔪᓂᑦ, ᑮᓇᐅᔭᖅᑖᕋᓱᒍᓐᓇᖅᑐᑦ ᐱᓕᕆᐊᖑᓂᐊᖅᑐᒥᒃ ᑲᔪᓯᑎᑦᑎᓂᐊᕐᓗᑎᒃ. ᓯᕗᓪᓕᐅᔾᔭᐅᓂᐊᖅᑐᑦ ᐅᑯᐊ ᐱᓕᕆᐊᒃᓴᐃᑦ:

* ᐱᓕᒻᒪᒃᓴᖅᑕᐅᔪᒃᓴᑦ ᐃᖅᑲᓇᐃᔭᖅᑐᓄᓪᓗ ᐱᓕᕆᐊᖑᕙᒃᑐᑦ ᐃᓄᖕᓄᑦ ᐊᔪᕈᑎᓕᖕᓄᑦ;
* ᐱᓕᒻᒪᒃᓴᕐᓂᕐᒧᑦ ᐃᖅᑲᓇᐃᔭᖅᑐᓄᓪᓗ ᐱᓕᕆᐊᖑᕙᒃᑐᑦ ᐃᓕᓐᓂᐊᕈᓐᓃᖅᓯᒪᔪᓄᑦ ᒪᒃᑯᒃᑐᓄᑦ ᐅᑭᐅᓕᖕᓄᑦ 15-ᒥ 30−ᒧᑦ;
* ᓴᓇᔭᕆᐅᖅᓴᓂᕐᒧᑦ ᐅᔭᕋᖕᓂᐊᕐᕕᓕᕆᓂᕐᒧᓪᓗ ᐱᓕᒻᒪᒃᓴᕐᓂᖅ;
* ᐃᖅᑲᓇᐃᔮᒧᑦ ᐱᑐᐃᓐᓇᕆᐊᖃᓕᕐᓂᖅ;
* ᐱᓕᕆᐊᖑᓂᐊᖅᑐᑦ ᐱᓕᒻᒪᒃᓴᖅᑎᑦᑎᔪᒪᓂᐊᖅᑐᑦ ᓄᓇᓕᕋᓛᖑᓂᖅᓴᓂᒃ ᐊᕕᒃᑐᖅᓯᒪᔪᑦ ᐃᓄᑐᐊᒃᑯᕕᖏᑕ ᓯᓚᑖᓂ; ᐊᒻᒪᓗ
* ᐱᓕᕆᐊᖑᓂᐊᖅᑐᑦ ᐃᓄᒃᑐᑦ ᐊᑐᐃᓐᓇᐅᑎᑕᐅᖁᔭᐅᔪᑦ.

ᐱᓕᕆᐊᖑᔪᑦ ᐃᓚᖃᕈᓐᓇᖅᐳᑦ ᐃᓕᓐᓂᐊᕐᕕᐊᕈᓯᕐᒥ ᐱᓕᕆᐊᖑᕙᒃᑐᓂᒃ ᐊᔪᕈᓐᓃᖅᑕᐅᕙᒃᑐᓄᓪᓗ ᐱᕙᓪᓕᐊᓂᕐᒧᑦ ᐱᓕᕆᐊᖑᕙᒃᑐᓂᒃ. ᐊᔪᕈᓐᓃᖅᓴᕐᓂᕐᒧᑦ ᐃᓕᓐᓂᐊᕈᑕᐅᕙᒃᑐᑦ ᐃᓚᖃᑐᐃᓐᓇᕆᐊᓖᑦ ᐅᑯᓂᖓ, ᐱᒻᒪᕆᐊᓗᖕᓂᒃ ᐊᔪᕈᓐᓃᖅᑕᐅᕙᒃᑐᓂᒃ, ᐃᖅᑲᓇᐃᔭᕈᓐᓇᖅᓯᓂᕐᒧᑦ ᐊᔪᕈᓐᓃᖅᑕᐅᕙᒃᑐᓂᒃ, ᐃᓅᓯᕐᒥ ᐊᐅᓚᑦᑎᕝᕕᖃᑦᑎᐊᕈᓐᓇᕐᓂᕐᒥᒃ ᐊᔪᕈᓐᓃᖅᑕᐅᕙᒃᑐᑦ, ᐃᖅᑲᓇᐃᔭᕆᐊᖃᑐᐃᓐᓇᕆᐊᖃᓕᕐᓂᕐᒧᓪᓗ (ᐃᖅᑲᓇᐃᔭᐅᔮᕐᔪᒡᓗᓂ ᐃᖅᑲᓇᐃᔭᖅᓯᒪᓂᑰᓂᕐᒧᑦ ᐱᓕᕆᐊᖃᖃᑦᑕᖅᓯᒪᓂᑰᓂᖅ ᐱᔪᒥᒋᔭᐅᓂᐊᖅᐳᖅ).

ᐱᓕᕆᐊᖑᔪᑦ ᑲᔪᓯᑎᑕᐅᔪᓐᓇᖅᐳᑦ ᓇᓕᐊᖕᓂᑐᐃᓐᓇᖅ ᓄᓇᓕᖕᓂ ᓄᓇᕗᒻᒥ. ᓂᕆᐅᒋᔭᐅᔪᑦ ᖃᓄᐃᓕᐅᕐᓂᐊᕋᓱᒋᔭᐅᔪᑦ ᐅᑯᖕᓂᙵ ᐃᓚᖃᖅᐳᑦ;

* ᐃᖅᑲᓇᐃᔭᕐᓂᖅ,
* ᐃᓕᓐᓂᐊᕐᕕᖕᒧᑦ ᐅᑎᕐᓂᖅ/ᖁᕝᕙᓯᖕᓂᖅᓴᒥᒃ ᐃᓕᓐᓂᐊᕐᓂᖅ.

**ᑐᑭᒧᐊᒍᑕᐅᔪᑉ ᐱᔾᔪᑎᒋᔭᖓ**

ᑖᒃᑯᐊ ᑐᑭᒧᐊᒍᑎᒃᓴᑦ ᐋᖅᑭᒃᑕᐅᓯᒪᔪᑦ ᐃᑲᔪᕐᓂᐊᕐᓗᒋᑦ ᐱᓇᔪᒃᑐᑦ ᐊᑐᐃᓐᓇᕈᖅᑎᕆᓂᕐᒥᑦ ᐱᓕᕆᐊᓄᑦ ᑐᒃᓯᕋᐅᑎᓂᑦ ᑮᓇᐅᔭᖃᖅᑎᑕᐅᓂᕐᒧᑦ ᐊᑖᓂ ᑎᑭᑕᐅᓇᓱᐊᖅᑐᓄᑦ ᐃᖅᑲᓇᐃᔮᖃᕈᓐᓇᖅᑐᓄᑦ ᐱᓕᕆᐊᒃᓴᓄᑦ ᐃᓄᓕᕆᔨᒃᑯᓐᓂ, ᐃᖅᑲᓇᐃᔮᓂᒃ ᐱᕚᓪᓕᖅᑎᑦᑎᔨᓂᒃ. ᐱᑐᐃᓐᓇᐅᙱᑦᑐᑦ ᖃᓄᐃᓕᐅᕆᐊᓖᑦ ᐱᔭᕇᖅᓯᓂᐊᕐᓗᓂ ᐱᓇᔫᑎᒋᔭᐅᔪᒥᒃ ᐊᒻᒪᓗᑦᑕᐅᖅ ᑐᓴᖅᑕᐅᔪᒃᓴᓂᒃ ᖃᐅᔨᓴᖅᓯᓂᕐᒧᑦ ᑲᔪᓯᓂᕆᔭᐅᕙᒃᑐᒥᒃ ᐱᑎᑕᐅᕙᒃᐳᑦ.

**ᒪᓕᒃᑕᐅᒋᐊᓖᑦ ᐱᓇᔪᒃᑐᓄᑦ**

1. ᑎᓕᐅᕆᔪᖃᖅᐳᖅ ᑕᒪᒃᑯᐊ ᑕᒪᑐᒥᖓ ᐃᓱᒪᒋᔭᖃᖅᓯᒪᔪᑦ ᐱᓇᔪᒃᑐᑦ ᖃᐅᔨᒋᐊᕐᕕᖃᕐᓗᑎᒃ ᐃᓄᓕᕆᔨᒃᑯᑦ ᑭᒡᒐᖅᑐᖅᑎᖓᓂᒃ ᐅᖃᖃᑎᒋᓂᐊᕐᓗᒍ ᐊᐱᕆᓂᐊᕐᓗᒍᓘᓂᑦ ᐱᔾᔪᑎᒋᓗᒋᑦ  *ᐃᖅᑲᓇᐃᔮᖃᕈᓐᓇᖅᑐᓄᑦ ᐱᓕᕆᐊᒃᓴᓄᑦ* ᑮᓇᐅᔭᖁᑎᒋᔭᐅᔪᓂᒃ, ᐊᑐᓕᖅᑎᑕᐅᓂᖓᓄᑦ, ᒪᓕᒃᑕᐅᕙᓪᓕᐊᔭᕆᐊᓖᑦ ᓇᓕᐊᑐᐃᓐᓇᕐᓘᓐᓃᑦ ᖃᓄᑐᐃᓐᓇᖅ ᖃᐅᔨᒋᐊᕐᓂᕆᔭᐅᔪᑦ ᐱᓇᔪᒃᑐᖃᓚᐅᖅᑳᖅᑎᓐᓇᒍ, **ᑎᑎᖅᑲᑎᒍᑦ ᐅᑯᓄᖓ** [careerDevelopment-TLMP@gov.nu.ca](mailto:careerDevelopment-TLMP@gov.nu.ca)**.**
2. ᐱᓇᔫᑎᑦ ᐱᔭᐅᔪᓐᓇᖅᐳᑦ ᖃᐅᔨᒋᐊᕐᓗᑎᒃ ᖁᓛᓂ ᓇᓗᓇᐃᖅᓯᒪᔪᓂᒃ ᐃᓄᓕᕆᔨᒃᑯᓐᓄᑦ ᑭᒡᒐᖅᑐᐃᔨᒧᑦ ᐊᒻᒪ ᐅᕗᖓ ᐃᑭᐊᖅᑭᕕᖕᒧᐊᕐᓗᑎᒃ <https://www.gov.nu.ca/family-services/information/targeted-labour-market-programs>
3. ᐱᓇᔫᑎᑦ ᖃᕆᑕᐅᔭᒃᑯᑦ ᐱᔭᐅᓯᒪᔭᕆᐊᖃᖅᐳᑦ ᐃᓄᓕᕆᔨᒃᑯᓐᓂ ᑎᑎᖅᑲᐅᓗᒋᑦ ᐅᕝᕙᓘᓐᓃᑦ ᐃᕐᖐᓐᓈᖅᑕᐅᒃᑯᑦ ᓇᒃᓯᐅᑎᓗᒋᑦ **ᒫᑦᓯ 10, 2024**−ᖑᓚᐅᙱᓐᓂᖓᓂ.
4. ᐱᓇᔫᑎᑦ ᐊᑕᖏᖅᑕᐅᓗᑎᒃ ᑕᑕᑎᖅᑕᐅᔪᑐᐊᑦ ᐱᔭᐅᔪᑦ ᖁᓛᓂ ᓇᓗᓇᐃᖅᓯᒪᔪᒥᑦ ᐊᐅᓚᑦᑎᕕᖕᒥ ᐅᕝᕙᓘᓐᓃᑦ ᐃᓱᓕᕝᕕᒃᓴᖓ ᑎᑭᓚᐅᙱᑎᓪᓗᒍ ᐃᓱᒪᒋᔭᐅᓂᐊᖅᑐᑦ.
5. ᐱᓇᔪᒍᑎᒋᔭᐅᔪᑦ ᑐᓐᓂᖅᑯᑕᐅᓯᒪᔪᑦ ᑐᓂᔭᐅᔪᓪᓘᓐᓃᑦ ᓇᓕᐊᖕᓄᑐᐃᓐᓇᖅ ᑐᕌᕈᑎᒧᑦ ᖃᕆᑕᐅᔭᒃᑯᓪᓘᓐᓃᑦ ᑎᑎᕋᖃᑦᑕᐅᑎᕝᕕᒃᑯᑦ ᐊᓯᖏᑦ ᐱᖁᔭᐅᔪᑦ ᐊᑖᓂ ᐃᓱᒪᒋᔭᐅᔾᔮᙱᓚᑦ.

|  |
| --- |
| **ᓇᒃᓯᐅᑎᓗᒍ ᐱᓇᔫᑎ ᐅᕗᖓ:**  **Labour Market Program Specialist Career Development  Grants and Contributions** |
| **Department of Family Services**  **Arnakallak Building 224**  **P.O Box 1000, Station 1220, Iqaluit, NU, X0A 0H0**  **ᐃᕐᖐᓐᓈᖅᑕᐅᒃᑯᑦ:** [CareerDevelopment-TLMP@gov.nu.ca](mailto:CareerDevelopment-TLMP@gov.nu.ca) |

1. ᐱᓇᔪᒍᑎᒋᔭᐅᔪᑦ ᐱᔭᕇᖅᓯᙱᑦᑐᑦ ᐱᓇᔫᑎᒋᔭᐅᔪᒥᒃ ᐊᑕᖏᑦᑎᐊᙱᓪᓗᒍ ᐱᑎᑦᑎᙱᓪᓗᑎᒡᓗ ᑎᑎᕋᖅᓯᒪᔪᓂᒃ ᐱᔭᐅᔭᕆᐊᓕᖕᓂᒃ ᐃᓱᒪᒋᔭᐅᔾᔮᙱᑦᑎᐊᖅᑐᑦ ᑮᓇᐅᔭᖃᖅᑎᑕᐅᓂᕐᒧᑦ.
2. ᑭᐅᔭᐅᔪᑦ ᖃᓄᑐᐃᓐᓇᖅ ᑐᓴᐅᒪᖃᑦᑕᐅᑎᓂᕐᒧᑦ ᐅᖃᐅᓯᐅᔪᑦ ᓄᓇᕗᑦ ᒐᕙᒪᒃᑯᖏᑕ ᐃᖅᑲᓇᐃᔭᖅᑎᓂᒃ ᐊᓯᐊᓂᑦ ᖃᐅᔨᒋᐊᕐᕕᐅᔪᓐᓇᖅᑑᑉ ᓇᓗᓇᐃᖅᑕᐅᓯᒪᔫᑉ ᖁᓛᓂ ᑕᑎᒋᔭᐅᒋᐊᖃᙱᓚᑦ ᓱᓕᓂᕋᖅᑕᐅᔪᓐᓇᙱᖦᖢᑎᒡᓗ.
3. ᓄᓇᕗᑦ ᒐᕙᒪᖓᑕ ᐃᓄᓕᕆᔨᒃᑯᖏᑦ ᐱᓯᒪᕗᑦ ᐱᔪᓐᓇᐅᑎᖃᕐᓂᕐᒥᒃ ᐱᔪᒪᔪᓐᓇᕐᓂᕐᒥᒃ ᑐᑭᓯᓇᖅᓯᑎᑕᐅᒋᐊᒃᑲᓐᓂᖅᑐᓂᒃ ᐋᔩᖃᑎᖃᕐᓗᑎᒡᓗ ᓄᑖᙳᕆᐊᖅᑕᐅᔪᓄᑦ ᓇᓕᐊᖕᓄᑐᐃᓐᓇᖅ ᐱᓇᔪᒃᓯᒪᔪᒧᑦ ᑐᓂᓯᓯᒪᔪᒧᑦ ᐱᓇᔫᑎᒥᒃ. ᐱᓇᔪᒃᑐᑦ ᑎᓕᐅᖅᑕᐅᕗᑦ ᑐᓂᓯᖁᔭᐅᓪᓗᑎᒃ ᐊᐱᖅᑯᑎᓂᒃ ᕿᓂᕐᓗᑎᒡᓗ ᑐᑭᓯᓇᖅᓯᑎᑕᐅᒋᐊᖅᑐᓂᒃ ᐱᔾᔪᑎᓕᖕᓂᒃ ᐊᑐᓕᕋᔭᕐᓂᕐᒥᒃ ᐆᒥᖓ, *ᐃᖅᑲᓇᐃᔮᖃᕈᓐᓇᖅᑐᓄᑦ ᐱᓕᕆᐊᒃᓴᓄᑦ* ᑮᓇᐅᔭᖃᖅᑎᑕᐅᓂᕐᒧᑦ ᐅᖃᐅᓯᐅᓯᒪᔪᒥᒃ ᒪᑐᕝᕕᒃᓴᖓ ᐅᓪᓗᐊ ᖃᖓᒃᑰᕐᓂᖓᓗ ᑎᑭᓚᐅᖅᑎᓐᓇᒋᑦ.
4. This document can be made available, upon request, in any of the 4 official languages (Inuktitut, Inuinnaqtun, English, French), of Nunavut.  ᐅᑯᐊ ᑎᑎᖅᑲᑦ ᐊᑐᐃᓐᓇᕈᖅᑎᑕᐅᔪᓐᓇᖅᑐᑦ, ᑐᒃᓯᕋᖅᑕᐅᒃᐸᑕ, ᓇᓕᐊᖕᓂᑐᐃᓐᓇᖅ ᐃᓕᓴᕆᔭᐅᓯᒪᔪᑎᒍᑦ ᑎᓴᒪᑦ ᐅᖃᐅᓯᖅᑎᒍᑦ (ᐃᓄᒃᑎᑐᑦ, ᐃᓄᐃᓐᓇᖅᑐᓐ, ᖃᓪᓗᓈᑐᑦ, ᐅᐃᕖᑐᓪᓗ), ᓄᓇᕗᒻᒥᑦ Una havaamut pidjutaut titiraq taiguarumagukni, apiriguvit, kitunik hitamauyut ilitariyauyut uqauhiinik (Inuktitut, Inuinnaqtun, Qablunatut, Uiviititut), Nunavunmit Ce document d’approvisionnement est disponible, sur demande, dans les quatre langues officielles (inuktitut, inuinnaqtun, anglais, français) du Nunavut.

**ᐱᒻᒪᕆᐊᓗᒃ: ᐃᖅᑲᐃᑎᑕᐅᒋᐊᖅᐳᑎᑦ ᐃᓱᓕᕝᕕᒃᓴᖓᓂ ᑐᓂᓯᓂᐊᕐᓗᓂ 2023-2024-ᒧᑦ ᑐᕌᕆᔭᐅᔪᓄᑦ ᐃᖅᑲᓇᐃᔭᕐᕕᐅᔪᓂ ᐱᓕᕆᐊᒃᓴᕆᔭᐅᔪᓄᑦ ᐱᓇᔪᒍᑎᒋᔭᐅᔪᓄᑦ 5−ᒧᐊᖅᐸᑦ ᐅᓐᓄᒃᓴᒃᑯᑦ ᒫᑦᓯ 10, 2023−ᒥ.**

**ᐊᔪᙱᑦᑐᑦ ᐱᓇᔪᖃᑕᐅᔪᓐᓇᖅᑐᑦ**

ᐃᑲᔫᑎᓄᑦ ᑮᓇᐅᔭᖃᖅᑎᑕᐅᓂᖅ ᒪᓂᒪᑎᑕᐅᕗᖅ ᐱᓕᒻᒪᒃᓴᖅᑎᑦᑎᔨᓄᑦ, ᐃᓚᒋᔭᐅᓪᓗᑎᒃ ᓄᓇᓕᖕᓂ ᑮᓇᐅᔾᔭᒃᓴᕋᓱᒃᑎᐅᙱᑦᑐᑦ ᑲᑐᔾᔨᖃᑎᒌᑦ ᓯᓚᑦᑐᕖᓪᓗ, ᕼᐋᒻᓚᒃᑯᓐᓂ ᑯᐊᐳᕇᓴᕆᔭᐅᔪᑦ, ᐃᓄᐃᑦ ᑲᑐᔾᔨᖃᑎᒌᖏᑦ ᑲᑐᔾᔨᖃᑎᒌᓪᓗ ᐱᑎᑦᑎᕙᒃᑐᑦ ᐃᑲᔪᖅᑐᐃᔪᒪᔪᓪᓘᓐᓃᑦ ᐊᔪᕈᓐ]iᖅᓴᖅᑐᓂᒃ ᐃᖅᑲᓇᐃᔭᕐᓂᕐᒧᓪᓗ ᐱᓕᕆᐊᖑᕙᒃᑐᓂᒃ.

**ᐊᔪᖅᑎᑕᐅᙱᑦᑐᑦ ᐊᑭᓕᖅᓱᕆᐊᓖᑦ**

1. ᐊᔪᖅᑎᑕᐅᙱᑦᑐᑦ ᐊᑭᓕᖅᓱᕆᐊᓖᑦ ᐊᑭᓕᖅᓱᒐᒃᓴᐅᕗᑦ ᐊᒃᑐᐊᓂᖃᖅᖢᑎᒃ ᐊᐅᓚᑦᑎᓂᕐᒧᑦ ᑲᔪᓯᑎᑦᑎᓂᕐᒧᓪᓗ ᐱᓕᕆᐊᖑᔪᒪᔪᒥᑦ ᐱᓕᕆᐊᒃᓴᒥᑦ.

ᑕᒪᒃᑯᐊ ᐊᑮᑦ ᐅᑯᓂᖓ ᐃᓚᖃᑐᐃᓐᓇᕆᐊᖃᖅᐳᑦ, ᑭᓯᐊᓂᓗ ᑖᒃᑯᓄᖓᑐᐊᖅ ᐃᓱᓕᑦᑕᕐᕕᖃᙱᓪᓗᑎᒃ:

1. **ᐱᓕᕆᐊᖑᔪᒥᒃ ᐊᐅᓚᑦᑎᓂᕐᒧᑦ (ᑖᓐᓇ ᖄᖏᐅᑎᔭᕆᐊᖃᙱᓚᖅ 15%−ᖓᓄᑦ ᐊᑕᖏᖅᖢᓂ ᐱᓕᕆᐊᖑᔫᑉ ᐊᑭᖓᓄᑦ);**
2. **ᐱᓕᕆᐊᖑᔪᒧᑦ ᑐᕌᖓᓯᑲᐅᑎᒋᔪᓄᑦ (ᐊᔪᕈᓐᓃᖅᓴᖅᑎᑦᑎᔩᑦ, ᐱᖁᑎᑦ, ᓄᒃᑕᕐᓂᕐᒧᑦ, ᐊᑐᖅᑐᐊᕐᓂᕐᒧᑦ, ᐃᒡᓗᒥᐅᑕᓄᑦ, ᐊᓯᖏᓐᓄᓪᓗ.)**
3. **ᐃᓚᐅᔪᓄᑦ−ᐊᒃᑐᐊᓂᓕᖕᓄᑦ ᐱᓕᕆᐊᖑᔪᒥ ᐊᑭᓕᖅᓱᑲᐅᑎᒋᔭᕆᐊᓖᑦ (ᐱᓕᒻᒪᒃᓴᕐᓂᕐᒧᑦ ᑮᓇᐅᔭᖅᑖᖑᖃᑦᑕᖅᑐᑦ, ᐋᖅᑭᒋᐊᖅᑎᑦᑎᓂᕐᒧᑦ ᐱᓕᕆᔾᔪᑏᑦ, ᐱᖁᑏᑦ ᐃᓚᒃᓴᓪᓗ)**
4. **ᐊᓯᖏᑦ ᐱᓕᕆᐊᖑᔪᒥ ᐊᑭᓕᖅᓱᑲᐅᑎᒋᔭᕆᐊᓖᑦ (ᖃᐃᖁᔭᐅᓯᒪᔪᑦ ᐅᖃᓪᓚᒋᐊᖅᑐᖅᓯᒪᔪᑦ, ᐃᓐᓇᐃᑦ ᐅᖃᐅᔾᔨᒋᐊᖅᑏᑦ, ᒪᓂᓴᐅᑎᓄᑦ, ᐊᓯᖏᓐᓄᓪᓗ)**
5. ᐅᔾᔨᕆᔭᐅᒋᐊᓕᒃ ᓇᓗᓇᐃᔭᖅᓯᒪᑦᑎᐊᕆᐊᖃᖅᑐᑦ ᑐᑭᓯᓇᖅᓯᑎᓪᓗᒋᑦ ᑭᓱᑦ ᐱᒋᐊᕈᑕᐅᓲᖑᖕᒪᖔᑕ "ᐊᓯᖏᓐᓄᑦ" ᐊᑭᓕᖅᓱᕆᐊᓕᖕᓄᑦ ᑮᓇᐅᔭᑎᒍᑦ ᐱᓇᔫᑎᒋᔭᕐᓄᑦ.
6. ᐊᓯᒃᑲᓐᓂᖏᑦ ᑮᓇᐅᔭᖁᑎᒋᔭᐅᔪᓂᒃ ᐱᕝᕕᐅᔪᑦ ᓇᓗᓇᐃᖅᓯᒪᔭᕆᐊᖃᖅᐳᑦ ᐱᓇᔪᒍᑎᒋᔭᐅᔪᒥ.
7. ᐱᔭᕇᕐᓗᒍ ᑐᓂᓗᒍᓗ *ᐅᐃᒍᖓ B: TLMP−ᑯᑦ ᑐᒃᓯᕋᐅᑕᐅᓯᒪᔪᑦ ᑮᓇᐅᔭᑦ ᐊᑐᖅᑐᒃᓴᑦ ᑎᑎᕋᖅᓯᒪᕙᒌᖅᑐᑦ* ᐱᓇᔫᑎᖃᖅᖢᑎᒡᓗ.

### **ᐊᑯᓂᐅᑎᒋᓂᖏᑦ ᐱᓕᕆᐊᒃᓴᑦ**

ᐃᖅᑲᓇᐃᔮᓂᒃ ᐱᕚᓪᓕᖅᑎᑦᑎᔨᒃᑯᑦ' ᐃᖅᑲᓇᐃᔮᖃᕈᓐᓇᖅᑐᓄᑦ ᐱᓕᕆᐊᒃᓴᑦ ᐋᖅᑭᒃᑕᐅᓯᒪᖕᒪᑕ ᑮᓇᐅᔭᖃᖅᑎᑕᐅᕙᒃᖢᑎᒃ ᐊᔪᙱᑦᑐᓄᑦ ᐊᑭᓕᖅᓱᕆᐊᓕᖕᓄᑦ ᓴᖅᑭᖃᑦᑕᖅᑐᓄᑦ ᑮᓇᐅᔭᓕᕆᓐᓇᖅ ᐊᕐᕌᒍᒥ ᑕᐃᑲᓂ ᑮᓇᐅᔭᑎᒍᑦ ᐃᑲᔪᖅᑕᐅᑎᓪᓗᒋᑦ −ᐅᓇᐅᓕᖅᐸᑦ, ᐊᐃᕆᓕ 1, 2023 ᐊᒻᒪ ᒫᑦᓯ 31, 2024 ᐊᑯᓐᓂᖓᓐᓂ. ᐊᑭᓕᒐᒃᓴᑦ ᐊᑭᓕᖅᑕᐅᓯᒪᔭᕆᐊᓖᑦ ᑐᓂᔭᐅᔪᒧᑦ ᐊᑭᓕᒐᒃᓴᖅᑖᖅᑎᑕᐅᓚᐅᖅᑳᕋᑎᒃ ᐃᓄᓕᕆᔨᒃᑯᓐᓄᑦ. ᐃᒪᓐᓇᐅᙱᖦᖢᓂ, ᑖᓐᓇ ᐱᓕᕆᕝᕕᒋᔭᐅᔪᖅ ᑮᓇᐅᔭᖃᖅᑎᑦᑎᑐᐃᓐᓇᕆᐊᖃᖅᐳᖅ ᐱᓕᕆᐊᒃᓴᓂᒃ ᐅᖓᕙᕆᐊᖅᓯᒪᔪᓂᒃ ᐊᕐᕌᒍᒋᔭᐅᔪᖅ ᐃᓱᓕᓯᒪᓕᖅᐸᑦ (ᐅᓇᐅᓕᖅᐸᑦ, ᒫᑦᓯ 31, 2024) ᑖᓐᓇ ᐱᓇᔫᑎᒋᔭᐅᔪᖅ ᑕᑯᑎᑦᑎᑦᑎᐊᖅᐸᑦ ᖃᓄᐃᒻᒪᑦ ᑖᓐᓇ ᐱᓕᕆᐊᖑᔪᖅ ᐱᕕᒃᓴᖃᒃᑲᓐᓂᕆᐊᖃᕐᒪᖔᑦ ᐱᔭᕇᖅᑕᐅᓂᐊᕐᓗᓂ ᑮᓇᐅᔭᖃᖅᑎᑕᐅᓪᓗᐊᖅᖢᓂᓗ ᐊᕐᕌᒍ ᐊᑕᐅᓯᖅ ᐅᖓᑖᓄᑦ.

**ᐱᓇᔫᑎᑦ ᖃᐅᔨᓴᖅᑕᐅᓂᖏᑦ**

1. ᐱᓇᔫᑎᒋᔭᐅᔪᑦ ᖃᐅᔨᓴᖅᑕᐅᖃᑦᑕᕐᓂᐊᖅᐳᑦ ᕿᒥᕐᕈᔨᑦ ᑲᑎᒪᔨᕋᓛᓄᑦ ᐋᖅᑭᒃᑕᐅᓯᒪᔪᓂᑦ ᐃᓄᓕᕆᔨᒃᑯᓐᓂᑦ.
2. ᓄᓇᕗᑦ ᒐᕙᒪᖓᑕ, ᐃᓄᓕᕆᔨᒃᑯᑦ ᕿᒥᕐᕈᔨᑦ ᑲᑎᒪᔨᕋᓛᑦ ᕿᒥᕐᕈᒃᑲᓐᓂᕐᓂᐊᖅᐳᑦ ᐱᓇᔪᒍᑎᒋᔭᐅᔪᓂᒃ ᑐᕌᕆᔭᖃᕐᓗᑎᒃ ᑐᑭᓯᐅᒪᓕᕈᒪᓂᕐᒥᒃ ᖃᓄᑐᐃᓐᓇᖅ ᐱᔭᕆᐊᖃᕐᓂᖏᓐᓂᒃ ᑮᓇᐅᔭᑎᒍᑦ ᐃᑲᔪᖅᑕᐅᓂᕐᒥᒃ. ᓄᓇᕗᑦ ᒐᕙᒪᖓ ᐱᔪᓐᓇᐅᑎᖃᖅᐳᑦ ᐊᐱᕆᔪᓐᓇᖅᖢᑎᒃ ᑐᓐᓂᖅᑯᑕᐅᓯᒪᔪᓄᑦ ᐱᓇᔪᒍᑎᒋᔭᐅᔪᓄᑦ ᑕᐃᒪᐃᒃᑯᑎᒃ ᐊᑕᖐᑦᑎᐊᕐᓗᑎᒃ ᑐᑭᓯᐅᒪᔪᓐᓇᕐᓂᐊᕐᒪᑕ ᖃᓄᖅ ᐱᔪᖃᖅᑎᒋᔭᕆᐊᖃᕐᓂᖓᓂᒃ.  ᓄᓇᕗᑦ ᒐᕙᒪᖓ ᐱᓯᒪᕗᖅ ᐱᔪᓐᓇᐅᑎᒥᒃ ᑐᓂᐅᖅᑲᐃᔪᓐᓇᖅᖢᑎᒃ ᑮᓇᐅᔭᖁᑎᒋᔭᐅᔪᓂᒃ ᐃᓱᒪᖅᓲᑎᒋᑦᑎᐊᕐᓗᒋᑦ.  ᓄᓇᕗᑦ ᒐᕙᒪᒃᑯᖏᑦ ᐋᖅᑭᒃᓯᒪᓕᖅᑎᑦᑎᑐᐃᓐᓇᕆᐊᓖᑦ ᐱᑎᑦᑎᔪᓐᓇᕐᓂᕐᒥᒃ ᑮᓇᐅᔭᖁᑎᒋᔭᐅᓂᐊᖅᑐᓂᒃ ᐅᓄᕐᓂᖅᓴᐅᕙᒡᓗᒋᑦ ᐅᓂᙱᓈᕐᓂᖅᓴᐅᕙᒡᓗᒋᓪᓗ ᓈᒻᒪᖕᓂᖏᑦ ᐃᓱᒪᖅᓲᑎᒋᓗᒋᑦ.

## **ᖃᐅᔨᓴᖅᐸᒌᔭᕐᓂᖅ**

### **ᖃᐅᔨᓴᖅᑕᐅᔪᖅ ᑐᙵᕕᖃᖅᖢᓂ ᐱᐅᓂᖓᓂᒃ**

ᐊᑐᓂ ᑐᒃᓯᕋᐅᑎᑦ ᑮᓇᐅᔭᑎᒍᑦ ᐃᑲᔪᖅᑕᐅᔪᒪᓂᕐᒧᑦ ᕿᒥᕐᕈᔭᐅᓂᐊᖅᑐᑦ ᖃᐅᔨᓇᓱᒡᓗᑎᒃ ᐱᐅᓂᖏᓐᓂᒃ, ᐊᑑᑎᖃᑦᑎᐊᕐᓂᖏᓐᓂᒃ ᐊᒻᒪ ᖃᖓᒃᑰᕐᓂᐊᕐᓂᖏᓐᓂᒃ, ᐊᔪᕐᓇᕋᔭᙱᒻᒪᖔᑦ ᐊᒻᒪ ᓂᕆᐅᒋᔭᐅᔪᑦ ᓴᖅᑭᓯᒪᓕᖅᑐᑦ/ᐱᕚᓪᓕᕈᑕᐅᓇᔭᖅᑐᑦ ᑐᒃᓯᕋᐅᑕᐅᓯᒪᔪᒧᑦ ᐱᓕᕆᐊᒧᑦ. ᐱᓇᔪᒃᑐᑦ ᑲᑐᔾᔨᖃᑎᒌᑦ ᐊᒻᒪ ᐱᓇᔫᑎᑦ ᑮᓇᐅᔭᓂᒃ ᕿᒥᕐᕈᔭᐅᖃᑦᑕᕐᓂᐊᖅᑐᑦ ᒪᓕᒃᑕᐅᓗᑎᒃ ᑭᓱᑐᐃᓐᓇᓄᑦ ᐱᓕᕆᐊᓄᑦ ᑎᑭᑕᐅᓇᓱᒃᑐᑦ ᐊᒻᒪᓗ ᓇᓗᓇᐃᖅᑕᐅᓯᒪᔪᑦ ᐊᔪᙱᑎᑕᐅᔪᓄᑦ ᒪᓕᒐᒃᓴᑦ ᓇᓗᓇᐃᖅᓯᒪᔪᑦ ᑕᕝᕙᓂ ᖃᐅᔨᒪᔾᔪᑎᓂᒃ.

ᕿᒥᕐᕈᔨᑦ ᑲᑎᒪᔨᕋᓛᑦ ᐊᑐᕐᓂᐊᖅᐳᑦ ᐅᑯᓂᖓ ᐊᑐᖅᑕᐅᕙᒃᑐᓂᒃ ᖃᐅᔨᓴᖅᓯᓕᕈᑎᒃ ᑕᒪᐃᓐᓂᑦ ᐱᓇᔪᒍᑕᐅᔪᓂᒃ ᖃᐅᔨᓇᓱᒡᓗᑎᒃ ᐊᔪᖅᑎᑕᐅᙱᒃᑲᓗᐊᕐᒪᖔᑕ ᑮᓇᐅᔭᖃᖅᑎᑕᐅᓂᕐᒧᑦ. ᐱᕚᓪᓕᕈᑕᐅᔪᑦ ᑐᓐᓂᖅᑯᑕᐅᔪᑦ ᒪᓕᑦᑎᐊᕐᓂᐊᖅᐳᑦ **ᐅᐃᒍᖓᓂ A−ᒥᒃ:** ᐱᕚᓪᓕᕈᑕᐅᔪᓄᑦ ᓇᓃᓐᓂᕐᒧᑦ ᑎᑎᕋᖅᓯᒪᔪᖅ ᐱᓇᔪᒍᑕᐅᔫᑉ ᓇᓃᑎᑕᐅᓂᖓᓄᑦ ᖃᖓᒃᑰᕋᔭᕐᓂᖓᓄᑦ.

1. ***ᑲᑐᔾᔨᖃᑎᒌᑦ ᐃᓕᑕᕐᓇᐅᑎᖏᑦ ᐊᒻᒪ ᓇᓗᓇᐃᔭᖅᓯᒪᓂᖏᑦ.***
2. ***ᐊᑐᖅᑕᐅᔾᔪᓯᖏᑦ: ᐊᑐᕐᓂᖅ ᑲᔪᓯᓂᖃᑦᑎᐊᖅᑐᒧᑦ ᐱᔭᕇᖅᓯᓂᕐᒧᑦ ᐱᓕᕆᐊᖑᔪᒥᒃ.***
3. ***ᑮᓇᐅᔭᖁᑎᒋᔭᐅᔪᓂᒃ ᐱᓇᔪᖕᓂᖅ.***
4. ***ᐱᓕᕆᐊᖑᔪᒥ ᐱᓕᕆᖃᑎᒌᑦ ᖃᐅᔨᒪᓂᖏᑦ ᐊᔪᕈᓐᓃᖅᓯᒪᔭᖏᓪᓗ.***
5. ***ᐱᓕᕆᖃᑎᒌᑦ.***
6. **ᑲᑐᔾᔨᖃᑎᒌᑦ ᑭᒃᑰᓂᖏᓐᓄᑦ ᖃᓄᓗ ᓇᓗᓇᐃᔭᖅᓯᒪᓂᖏᑦ**

**ᐃᓚᖓᑦ A: ᐱᓇᔪᒃᑐᒥᑦ ᑐᓴᖅᑕᐅᔪᒃᓴᑦ** ᐃᓕᓯᒪᔪᑦ ᐱᓇᔪᒍᑕᐅᔪᒥ ᐱᔭᕇᖅᑕᐅᔭᕆᐊᖃᖅᐳᑦ ᐊᑕᖏᑦᑎᐊᕐᓗᒋᑦ ᑕᒪᕐᒥᑦᑎᐊᕐᓗ ᑎᑎᕋᖅᓯᒪᔪᑦ ᐊᑐᐃᓐᓇᐅᑎᑕᐅᓗᑎᒃ. ᑕᒪᓐᓇ ᐃᓚᖃᖅᐳᖅ ᑲᑐᔾᔨᖃᑎᒌᑦ ᒪᓕᒐᖅᑎᒍᑦ ᐊᑎᖓᓂᒃ, ᑐᕌᕈᑎᖓᓂᒃ, ᐅᖄᓚᐅᑎᖓᓂᒡᓗ; ᐅᓪᓗᐊᓂᒃ ᐋᖅᑭᒃᓯᒪᓕᖅᑎᑕᐅᓚᐅᖅᑕᖓᓂᒃ ᖃᓄᕐᓗ ᐋᖅᑭᒃᓱᖅᓯᒪᓂᖓᓂᒃ; ᓇᖕᒥᓂᕆᔭᐅᓂᖓᓂᒃ ᐊᒻᒪᓗ/ᐅᕝᕙᓘᓐᓃᑦ ᑲᑎᒪᔨᖃᕐᓂᕐᒧᑦ ᑎᑎᕋᖅᓯᒪᓂᖏᑦ; ᐱᓕᕆᕝᕕᒋᔭᐅᔪᒥ ᓯᕗᓕᖅᑎᐅᓂᕐᒧᑦ (ᓲᕐᓗ ᒪᑯᐊ, ᐱᓕᕆᕝᕕᒋᔭᐅᔪᒥ ᐱᓕᕆᔨᒻᒪᕇᑦ ᐱᓕᕆᖃᑎᒋᔭᐅᔪᓪᓘᓐᓃᑦ); ᖃᔅᓯᓂᒃ ᐃᖅᑲᓇᐃᔭᖅᑎᖃᕐᒪᖔᑦ, ᖃᔅᓯᑦ ᐃᖅᑲᓇᐃᔭᖅᑎᑦ ᐃᓚᐅᕙᒃᐸᑦ ᐱᓕᕆᐊᒃᓴᓂ ᐃᓚᐅᕙᒃᑐᑦ ᑲᔪᓯᑎᑕᐅᓂᖓᓄᑦ ᐱᓕᕆᐊᖑᔪᒪᔪᒧᑦ. ᐊᑑᑎᖃᖅᐸᑦ, ᐱᓇᔪᒃᑑᑉ ᐱᓕᕆᔾᔪᑎᖓᑕ ᓈᓴᐅᑖ ᐃᓂᒋᓪᓗᐊᑕᖅᑕᖓᓗ ᓇᖕᒥᓂᖃᕐᕕᐊᓄᑦ ᐊᑐᐃᓐᓇᕈᖅᑎᑕᐅᒋᐊᖃᖅᐳᑦ; *TLMP−ᒧᑦ* ᐱᓇᔫᑕᐅᔪᖅ ᑕᑕᑎᖅᑕᐅᒋᐊᖃᕆᕗᖅ ᐊᑕᖏᖅᑕᐅᓗᓂ ᑐᓐᓂᖅᑯᑕᐅᓗᓂᓗ ᐃᓄᖕᒧᑦ ᑐᕌᕐᕕᐅᒋᐊᖃᖅᑐᒧᑦ ᓇᓗᓇᐃᖅᑕᐅᓯᒪᔪᒧᑦ ᖃᐅᔨᒋᐊᕈᑎᒃᓴᑦ ᐱᓇᔪᒃᑐᓄᑦ ᐊᒡᒍᖅᓯᒪᓂᓕᒃ #3−ᒥ.

1. **ᐊᑐᖅᑕᐅᔾᔪᓯᖏᑦ: ᐊᑐᕐᓂᖅ ᑲᔪᓯᓂᖃᑦᑎᐊᖅᑐᒧᑦ ᐱᔭᕇᖅᓯᓂᕐᒧᑦ ᐱᓕᕆᐊᖑᔪᒥᒃ**

ᐱᓕᕆᐊᒃᓴᑦ ᐃᓚᖃᕆᐊᖃᖅᐳᑦ ᓇᓗᓇᐃᖅᓯᒪᔪᓂᒃ ᐊᑐᖅᑕᐅᔾᔪᓯᕐᓂᒃ. ᑐᒃᓯᕋᐅᑏᑦ ᑐᓂᔭᐅᔪᑦ ᐊᐃᑦᑑᑕᐅᓪᓗᑎᒃ ᐊᐅᓚᓂᐅᔪᑦ ᐱᐅᔪᓐᓇᖅᑐᑦ ᐊᒻᒪᓗ/ᐅᕝᕙᓘᓐᓃᑦ ᓈᓴᐅᑎᓅᖅᑐᑦ. ᑕᒪᐃᑎᒍᑦ, ᐃᖅᑲᓇᐃᔮᓂᒃ ᐱᕚᓪᓕᖅᑎᑦᑎᓂᖅ ᕿᓂᓲᖅ ᑮᓇᐅᔭᖃᖅᑎᑦᑎᔪᒪᓪᓗᑎᒃ ᑐᒃᓯᕋᐅᑎᓂᒃ ᑕᑯᒃᓴᐅᑎᑦᑎᔪᓂᒃ ᓂᐱᖃᑦᑎᐊᕈᑎᓂᒃ. ᐊᕕᒃᑐᖅᓯᒪᔪᖅ ᖃᐅᔨᓴᖁᓪᓗᒍ ᑐᒃᓯᕋᐅᑎᐅᑉ ᐱᓕᕆᔾᔪᓯᖓᓂᒃ, ᑐᒃᓯᕋᖅᑐᖅ ᑐᓂᓯᔭᕆᐊᓕᒃ ᐅᓂᒃᑳᖅᓯᒪᔪᒥᒃ ᖃᓄᖅ ᕿᓂᕐᒪᖔᑕ ᑎᑭᐅᑎᓂᕐᒧᑦ ᖃᓄᐃᓕᖓᓂᐅᔪᓂᒃ. ᐊᔪᕐᓇᙱᑦᑕᕌᖓᑦ, ᐱᓇᔪᒃᑐᑦ ᑐᓂᓯᔭᕆᐊᖃᖅᑐᑦ ᓇᓗᓇᐃᔭᖅᓯᒪᔪᓂᒃ ᑎᒍᒥᐊᖅᑎᐅᖃᑕᐅᔪᓂᒃ ᐱᓯᒪᔭᖏᓐᓂᒃ ᐅᕝᕙᓘᓐᓃᑦ ᖃᐅᔨᓴᕈᒪᔭᖏᓐᓂᒃ/ᐊᐱᖅᓱᖅᑕᐅᓂᕐᒧᑦ ᐊᒻᒪᓗ ᖃᐅᔨᓴᕈᑎᐅᖃᑦᑕᕋᔭᖅᑐᓂᒃ ᐊᒻᒪᓗ ᐱᓕᕆᔾᔪᑎᖏᓐᓂᒃ ᐊᑐᕈᒪᓇᔭᖅᑕᖏᓐᓂᒃ.

**ᐃᓚᖓᑦ B: ᐱᓕᕆᐊᖑᔪᒧᑦ ᑐᓴᖅᑕᐅᔪᒃᓴᑦ** ᐱᓇᔫᑎᒦᖃᑕᐅᔪᑦ ᐱᔭᕇᖅᑕᐅᔭᕆᐊᖃᖅᐳᑦ ᐊᑕᖏᑦᑎᐊᕐᓗᑎᒃ. ᐅᓂᒃᑲᐅᓯᕆᔭᕆᐊᖃᖅᐸᐃᑦ ᐃᓗᓕᖃᐅᑦᑎᐊᕐᓗᒍ ᐱᓕᕆᐊᕆᔪᒪᔭᑎᑦ ᐱᓕᕆᐊᒃᓴᑦ, ᖃᓄᖅ ᐃᑲᔪᖅᑐᐃᓂᐊᕐᒪᖔᑦ ᐊᔪᕈᓐᓃᖅᓴᕐᓂᕐᒥᒃ ᐃᖅᑲᓇᐃᔭᕐᓂᕐᒥᒡᓗ ᖃᓄᕐᓗ ᐆᒃᑐᕋᕐᓂᐊᕐᒪᖔᖅᐱᐅᒃ ᑲᔪᓯᑦᑎᐊᕐᓂᕆᔭᖓ ᐱᓕᕆᐊᒃᓴᐃᑦ.

1. **ᑮᓇᐅᔭᖁᑎᒋᔭᐅᔪᓂᒃ ᐱᓇᔪᖕᓂᖅ**

**ᐃᓚᖓᑦ C: ᐱᓕᕆᐊᖑᔪᒧᑦ ᑐᓴᖅᑕᐅᔪᒃᓴᑦ** ᐱᓇᔫᑎᒦᖃᑕᐅᔪᑦ ᐱᔭᕇᖅᑕᐅᔭᕆᐊᖃᖅᐳᑦ ᐊᑕᖏᖅᑕᐅᓗᑎᒃ. ᑕᒪᓐᓇ ᐃᓚᖃᖅᐳᖅ ᑎᑎᕋᖅᓯᓂᕐᒥᒃ ᐱᔭᐅᓪᓚᕆᖕᓂᐊᖅᑐᓂᒃ ᐱᔪᒪᔭᐅᓯᒪᔪᓂᒡᓗ ᑮᓇᐅᔭᑎᒍᑦ ᐃᑲᔪᖅᑕᐅᓂᕐᒥᒃ ᐊᓯᓕᒫᖏᓐᓂᑦ ᐱᕝᕕᐅᔪᓐᓇᖅᑐᓕᒫᓂᑦ ᑕᒪᓐᓇ ᐃᓚᖃᕐᓗᓂ ᐃᓗᓕᖃᐅᑦᑎᐊᖅᑐᒥᒃ ᑮᓇᐅᔭᖁᑎᒋᔭᐅᔪᓂᒃ ᐱᓕᕆᐊᕆᔪᒪᔭᕐᓄᑦ ᐱᓕᕆᐊᒃᓴᒧᑦ. ᑕᐃᒃᑯᓂᖓᑐᐊᖅ ᐊᔪᖅᑎᑕᐅᙱᑦᑐᓂᒃ ᐱᓕᕆᐊᒃᓴᓂᒃ ᓇᓗᓇᐃᔭᖅᑕᐅᓯᒪᔪᑐᑦ ᐊᑭᖏᓐᓂᒃ ᒪᒃᐱᖅᑐᒐᖅ 3−ᒥ ᐱᓇᔪᒃᑐᓄᑦ ᖃᐅᔨᒪᔾᔪᑎᓂᒃ ᐅᕝᕙᓘᓐᓃᑦ ᐅᐃᒍᖓ B-ᒦᑦᑐᖅ ᒪᓕᒡᓗᒍ: ᑐᒃᓯᕋᐅᑕᐅᓯᒪᔪᑦ ᑮᓇᐅᔭᖅᑑᑎᒃᓴᑦ ᐊᑐᖅᑕᐅᔪᓐᓇᖅᑐᑦ

1. **ᐱᓕᕆᖃᑎᒌᓂᒃ ᐊᔪᙱᓐᓂᕆᔭᐅᔪᑦ, ᖃᐅᔨᒪᓂᕆᔭᐅᔪᑦ ᐊᔪᕈᓐᓃᖅᑕᐅᓯᒪᔪᓪᓗ**

**ᐃᓚᖓᑦ D: ᐃᖅᑲᓇᐃᔮᕆᔭᑦ ᓇᓗᓇᐃᔭᖅᓯᒪᓂᖏᑦ** ᐱᓇᔫᑎᒦᖃᑕᐅᔪᑦ ᐱᔭᕇᖅᑕᐅᔭᕆᐊᖃᖅᐳᑦ ᐊᑕᖏᑦᑎᐊᕐᓗᑎᒃ. ᓇᓗᓇᐃᖅᓯᔭᕆᐊᖃᖅᐳᑎᑦ ᐱᓪᓗᐊᑕᕐᓂᒃ ᐃᓄᖕᓂᒃ ᐃᓚᐅᓂᐊᖅᑐᓂᒃ ᐱᓕᕆᐊᖑᔪᒥ,ᖃᐅᔨᒪᑦᑎᐊᕐᓗᑎᓪᓗ ᐱᔭᒃᓴᕆᔭᖏᑦ ᑲᒪᒋᔭᒃᓴᕆᔭᖏᓪᓗ ᓇᓗᓇᐃᔭᖅᑕᐅᑦᑎᐊᖅᓯᒪᒐᓗᐊᕐᒪᖔᑕ. ᐊᒻᒪᓗᑦᑕᐅᖅ ᑎᑎᕋᖅᓯᒪᓕᖅᑎᓪᓗᒋᑦ ᓇᓕᐊᑐᐃᓐᓇᖅ ᐊᔪᙱᓐᓂᕆᔭᐅᔪᑦ, ᐊᔪᕈᓐᓃᖅᑕᐅᓯᒪᔪᑦ ᖃᐅᔨᒪᓂᕆᔭᐅᔪᓪᓘᓐᓃᑦ ᐃᖅᑲᓇᐃᔭᖅᑎᓂᑦ ᐃᓱᒪᒋᔭᕐᓂᒃ ᐱᐅᔪᒃᑯᑦ ᐊᒃᑐᖅᓯᓇᔭᕋᓱᒋᓗᒋᑦ ᐱᐅᓂᖓᓄᑦ ᑲᔪᓯᑎᑕᐅᓂᖓᓄᓪᓗ ᐱᓕᕆᐊᒃᓴᖁᑎᒋᔭᐃᑦ.

1. **ᐱᓕᕆᖃᑎᒌᑦ**

**ᐃᓚᖓᑦ E: ᐱᓕᕆᖃᑎᒌᖕᓂᕆᔭᐅᔪᑦ** ᐱᓇᔫᑎᒦᖃᑕᐅᔪᑦ ᐱᔭᕇᖅᑕᐅᔭᕆᐊᖃᖅᐳᑦ ᐊᑕᖏᑦᑎᐊᕐᓗᑎᒃ. ᑕᑯᒃᓴᐅᑎᑦᑎᔭᕆᐊᖃᖅᐳᑎᑦ ᓄᓇᓕᖕᓂ ᐱᓕᕆᖃᑎᒌᒃᑐᓂᒃ ᐃᓚᐅᓂᐊᖅᑐᓂᒃ ᑲᔪᓯᓂᖃᑦᑎᐊᖅᑐᒥ ᐱᓕᕆᐊᒃᓴᕆᔭᓂᒃ.

ᐱᓇᔪᒃᑐᑦ ᐅᔾᔨᖅᓱᑦᑎᐊᕆᐊᖃᖅᐳᑦ ᒪᓕᑦᑎᐊᕆᐊᖃᕐᓂᕐᒥᓂᒃ ᓇᓕᐊᖕᓄᑐᐃᓐᓇᖅ ᐊᑐᖅᑕᐅᓪᓚᕆᒋᐊᓕᖕᒧᑦ ᐱᓇᔪᒍᑎᒋᔭᐅᔪᒧᑦ ᒪᓕᒋᐊᓕᖕᓄᑦ ᑖᒃᑯᓄᖓ ᐋᖅᑭᒃᓱᖅᑕᐅᓯᒪᔪᓄᑦ ᐃᓚᓕᐅᔾᔭᐅᓯᒪᔪᓄᓪᓘᓐᓃᑦ ᐱᓇᔪᒍᑎᒋᔭᐅᔪᒥ. ᐱᓕᕆᐊᖑᓪᓚᕆᒋᐊᖃᖅᑐᑦ ᐱᓇᔫᑎᒋᔭᐅᔪᒥ ᐊᑐᖅᑕᐅᔭᕆᐊᓖᑦ ᓯᕗᓂᖓᒍᑦ ᐅᖃᐅᓯᕐᓂᑦ ᐃᒪᐃᑦᑐᓂᑦ “ᐱᓇᔪᒃᑐᑦ ᐃᒪᐃᑦᑕᕆᐊᖃᖅᐳᑦ”, “ᐱᓇᔪᒃᑐᑦ ᐃᒪᐃᓐᓂᐊᖅᐳᑦ” ᐅᕝᕙᓘᓐᓃᑦ “ᐱᓇᔪᒃᑐᑦ ᐃᒪᐃᓕᐅᕐᓂᐊᖅᐳᑦ”.

1. ᓄᓇᕗᑦ ᒐᕙᒪᒃᑯᖏᑦ ᐊᑐᖅᓯᓂᐊᖅᐳᑦ ᑕᒪᐃᓐᓂᑦᑎᐊᖅ ᓈᒻᒪᒃᑐᓂᒃ ᐊᑐᖅᑕᐅᔭᕆᐊᓕᖕᓂᒃ ᖃᐅᔨᒪᑦᑎᐊᕈᒪᓂᕐᒥᓄᑦ ᑕᒪᒃᑯᐊ ᑲᙳᓇᕆᐊᓖᑦ ᑐᓴᖅᑕᐅᔪᒃᓴᐃᑦ ᑕᒫᓂᕐᕆᕈᓘᔭᙱᒃᑲᓗᐊᕐᒪᖔᑕ.

**ᐋᖅᑭᒋᐊᖅᑕᐅᔪᑦ**

1. ᓇᓕᐊᑐᐃᓐᓇᖅ ᐋᖅᑭᒋᐊᖅᑕᐅᔪᑦ ᓄᓇᕗᑦ ᒐᕙᒪᒃᑯᖏᓐᓂᑦ ᑖᔅᓱᒧᖓ ᐱᓇᔫᑎᒋᔭᐅᔪᒧᑦ ᑮᓇᐅᔭᖁᑎᒋᔭᐅᔪᓄᓪᓘᓐᓃᑦ ᑐᓂᖅᑯᑕᐅᖃᑦᑕᕐᓂᐊᖅᐳᑦ ᑎᑎᕋᖅᓯᒪᓗᑎᒃ ᓇᒃᓯᐅᔾᔭᐅᕙᒡᓗᑎᒡᓗ ᖃᕆᑕᐅᔭᒃᑯᒃ ᑎᑎᕋᖃᑦᑕᐅᑎᕕᒃᑯᑦ, ᓱᒃᑲᔪᒃᑯᓪᓘᓐᓃᑦ ᓇᒃᓯᐅᔾᔭᐅᓗᑎᒃ ᑕᒪᐃᓐᓄᑦᑎᐊᖅ ᐱᓇᔪᒃᓯᒪᔪᓕᒫᓄᑦ.
2. ᓄᓇᕗᑦ ᒐᕙᒪᖓ ᐱᓯᒪᕗᑦ ᐱᔪᓐᓇᐅᑎᒥᒃ ᓴᖅᑭᑎᑦᑎᓕᕈᓐᓇᕐᓂᕐᒥᒃ ᐃᓚᒋᐊᖅᓯᓂᕐᒥᒃ ᐅᓪᓗᐊ ᒪᑐᕝᕕᒃᓴᖓ ᖄᖏᐊᓪᓚᓚᐅᖅᑎᓪᓗᒍ.

**ᐃᑲᔫᑎᓄᑦ ᐊᖏᖃᑎᒌᒍᑎ**

1. ᐊᖏᖃᑎᒌᒍᑎᒥᒃ ᑐᓂᓯᔪᖃᕆᖃᖅᐸᑦ ᑕᐃᒪᐃᔾᔪᑎᖃᕐᓗᓂ ᐱᓇᔫᑎᒋᔭᐅᔪᒥᒃ, ᑖᓐᓇ ᓯᕗᓪᓕᖅᐹᒥᒃ ᒪᓂᒪᑎᑕᐅᓂᐊᖅᐳᖅ ᐱᓇᔪᒃᓯᒪᔪᒧᑦ ᑭᐅᓯᔪᒧᑦ ᑲᒪᑦᑎᐊᖅᑐᒧᓪᓗ ᐱᓇᔫᑎᒋᔭᖓᓗ ᐱᑎᑦᑎᓗᓂ ᐱᐅᓛᒥᒃ ᐊᓐᓂᕐᓇᓛᒥᒃ ᓄᓇᕗᑦ ᒐᕙᒪᒃᑯᖏᓐᓄᑦ, ᑕᒪᓐᓇᓗ ᑕᐃᒪᐃᓕᖓᓕᖅᑎᑕᐅᓗᓂ ᑕᒃᑯᐊ ᓇᖕᒥᓂᑦ ᕿᒥᕐᕈᔩᑦ ᑲᑎᒪᔨᕋᓛᑦᐃᓱᒪᖅᓲᑎᒋᑦᑎᐊᕐᓗᓂᔾᔪᒃ. ‘ᑭᐅᓯᑦᑎᐊᕈᓐᓇᖅᑐᖅ’ ᑐᑭᖃᖅᐳᖅ ᒪᓕᑦᑎᐊᕐᓂᖓᓂᒃ ᑕᒪᐃᓐᓄᑦᑎᐊᑦ ᐱᖁᑎᑎᒎᖓᓂᖏᑎᒍᑦ. ‘ᑲᒪᒋᔭᒃᓴᓕᒃ’ ᑐᑭᖃᖅᐳᖅ ᐊᔪᙱᓐᓂᖃᕐᓂᕐᒥᒃ ᑕᒪᐃᓐᓄᑦᑎᐊᖅ ᐱᓕᕆᐊᖃᕐᓂᐊᕐᓗᓂ ᐊᑕᖏᕐᓗᓂ ᐊᖏᖃᑎᒌᒍᑎᒥ ᐊᑐᖅᑕᐅᔭᕆᐊᓕᖕᓂᒃ ᐊᒻᒪᓗ ᐱᐅᓂᖓᓄᑦ ᐊᑐᖅᑕᐅᑦᑎᐊᕈᓐᓇᕐᓂᖓᓄᓪᓗ ᖃᐅᔨᒪᑦᑎᐊᕈᒪᓂᕐᒧᑦ ᐱᓕᕆᐊᖑᒐᓗᐊᕐᓂᖏᓐᓂᒃ ᐊᖏᖃᑎᒌᒍᑎᒧᑦ ᐊᑐᖅᑕᐅᓪᓚᕆᒋᐊᖃᖅᐸᒃᑐᑦ.
2. ᐊᖏᖃᑎᒌᒍᑎᑕᖃᓕᖅᐸᑦ ᑕᐃᒪᐃᔾᔪᑎᖃᕐᓗᓂ ᑖᔅᓱᒧᖓ ᐱᓇᔪᒍᑎᒋᔭᐅᔪᒧᑦ, ᐃᓗᓕᖃᕐᓂᐊᖅᐳᖅ ᐊᑐᕈᓐᓇᖅᑐᓂᒃ ᐱᔭᐅᔪᓂᒃ ᑕᕝᕙᓂ ᐱᓇᔪᒍᑎᒋᔭᐅᔪᒥ ᐊᖏᖅᑕᐅᓯᒪᔪᒥᓗ ᐱᓇᔪᒍᑎᒋᔭᐅᔪᒥ, ᖃᓄᐃᓕᐅᕆᐊᓖᑦ ᐊᑐᕆᐊᓖᓪᓗ ᐊᖏᖃᑎᒌᒍᑎᒥ ᐊᓯᖏᓐᓂᓪᓗ ᒪᓕᒋᐊᓖᑦ ᐊᑕᖏᕈᑕᐅᓗᑎᒃ ᐊᖏᖃᑎᒌᒍᑕᐅᑐᐃᓐᓇᕆᐊᖃᕐᓂᖏᓐᓄᑦ, ᓴᖅᑭᒃᑲᓗᐊᖅᐸᑕ ᐊᖏᖅᑕᐅᓯᒪᔪᒥᑦ ᐱᓇᔪᒍᑎᒋᔭᐅᔪᒥᑦ ᐅᕝᕙᓘᓐᓃᑦ ᑕᐃᒪᐃᔾᔪᑎᖃᕐᓗᓂ ᓇᓕᐊᖕᓂᑐᐃᓐᓇᖅ ᑐᑭᓯᓇᖅᓯᑎᑕᐅᒋᐊᒃᑲᓐᓂᖅᑐᓂᒃ ᐋᔩᖃᑎᒌᒍᑕᐅᔪᓄᓪᓘᓐᓃᑦ ᑕᒪᑐᒪ ᑭᖑᓂᖓᒍᑦ; ᑖᓐᓇᓗ ᓴᖅᑭᑎᑕᐅᔪᖅ ᐊᖏᖃᑎᒌᒍᑕᐅᔪᖅ ᓇᒃᓯᐅᔾᔭᐅᓕᕐᓗᓂ ᑲᔪᓯᓂᖃᑦᑎᐊᖅᑐᒧᑦ ᐱᓇᔪᒃᓯᒪᔪᒧᑦ ᐊᑎᓕᐅᕐᓂᐊᕐᒪᒍ ᓄᓇᕗᑦ ᒐᕙᒪᖓᑕ ᐱᔪᓐᓇᐅᑎᓕᐅᑉ ᑭᒡᒐᖅᑐᖅᑎᐅᑉ ᐊᑎᓕᐅᓚᐅᙱᓐᓂᖓᓂ.
3. ᓄᓇᕗᑦ ᒐᕙᒪᖓ ᑲᔪᓯᓂᖃᑦᑎᐊᖅᑐᕐᓗ ᐱᓇᔪᒃᓯᒪᔪᖅ ᐱᔾᔮᙱᓚᖅ ᖃᓄᑐᐃᓐᓇᖅ ᒪᓕᒐᑎᒍᑦ ᓇᓕᒧᒃᓱᖅᑎᑕᐅᔪᑎᒍᓪᓘᓐᓃᑦ ᐱᔪᓐᓇᐅᑎᑎᒍᑦ ᐱᕚᓪᓕᕈᑕᐅᓯᒪᔪᑎᒍᓪᓘᓐᓃᑦ ᓇᓕᐊᒃᑯᑐᐃᓐᓇᖅ ᓴᖅᑭᑎᑕᐅᔪᑎᒍᑦ ᐊᖏᖃᑎᒌᒍᑎᑎᒍᑦ ᑭᓯᐊᓂ ᑖᓐᓇ ᐊᑎᓕᐅᖅᑕᐅᓯᒪᓕᖅᐸᑦ ᑕᒪᐃᓐᓄᑦ ᐱᓕᕆᖃᑎᒌᓄᑦ.
4. ᐊᔾᔨᒌᙱᑦᑐᖅᑕᖃᕐᓂᖅᐸᑦ ᐱᓇᔪᒃᑐᒥᑦ ᐊᓯᐊᓄᓪᓗ ᓴᖅᑭᑎᑕᐅᔪᒧᑦ ᐊᖏᖃᑎᒌᒍᑎᒧᑦ ᑐᓂᔭᐅᓂᕐᒧᓪᓘᓐᓃᑦ ᐊᖏᖃᑎᒌᒍᑎᒧᑦ, ᑕᐃᓐᓇ ᐊᖏᖃᑎᒌᒍᑕᐅᓯᒪᔪᖅ ᑐᓐᓂᖅᑯᓯᐅᕐᓂᕐᒧᓪᓘᓐᓃᑦ ᐊᖏᖃᑎᒌᒍᑕᐅᓯᒪᔪᖅ ᐊᐅᓚᑦᑎᓂᐊᖅᐳᖅ.
5. ᓄᓇᕗᑦ ᒐᕙᒪᖓ ᐱᓯᒪᕗᖅ ᐱᔪᓐᓇᐅᑎᒥᒃ ᑕᒻᒪᖅᓯᒪᔪᖅᓯᐅᕐᕕᖃᕈᓐᓇᕐᓂᕐᒥᒃ ᑮᓇᐅᔭᖅᑐᕈᑕᐅᔪᓂᒃ ᖃᐅᔨᒪᑦᑎᐊᕈᒪᓂᕐᒧᑦ ᑖᒃᑯᐊ ᑮᓇᐅᔭᑦ ᐊᑐᖅᑕᐅᒐᓗᐊᕐᒪᖔᑕ ᑐᕌᕆᔭᖏᓐᓄᑦ ᐊᖏᖅᑕᐅᓯᒪᔪᓄᑦ ᐊᑐᕐᕕᒃᓴᖏᓐᓄᑦ.

### **ᑭᖑᓂᑦᑎᓐᓂ ᐊᑐᖅᑕᐅᖃᑦᑕᖅᓯᒪᔪᑦ ᒪᓕᙱᓐᓂᕐᒧᑦ**

ᐃᖅᑲᓇᐃᔮᓂᒃ ᐱᕚᓪᓕᖅᑎᑦᑎᓂᖅ ᓂᕈᐊᕈᓐᓇᖅᑐᖅ ᖃᐅᔨᓴᖁᔨᙱᓪᓗᓂ ᑮᓇᐅᔭᖃᖅᑎᑦᑎᔪᒪᙱᓪᓗᓂᓘᓐᓃᑦ ᐱᓕᕆᐊᒃᓴᓂᑦ ᐱᓇᔪᒃᑐᓂᑦ, ᑭᖑᓂᑦᑎᓐᓂ ᑮᓇᐅᔭᖃᖅᑎᑕᐅᔾᔪᑎᓄᑦ ᐱᑎᑕᐅᔪᓄᑦ ᐱᓕᕆᐊᒃᓴᑦᑎᓐᓄᑦ, ᐊᑐᖅᓯᒪᙱᒻᒪᑕ ᐃᑲᔫᑎᓄᑦ ᐊᖏᕈᑎᓂᑦ. ᑕᒪᓐᓇ ᐃᓚᖃᖅᐳᖅ ᑭᓯᐊᓂ ᑭᒡᓕᖃᙱᖦᖢᓂ ᐱᓇᔪᒃᑐᑦ ᑭᖑᓂᖔᑦᑎᓐᓂ ᐱᓕᕆᐊᒃᓴᒥᒃ ᐱᑎᑕᐅᓚᐅᖅᑐᑦ ᑭᖑᕙᖅᖢᑎᒃ ᑐᓂᓯᑎᓪᓗᒋᑦ ᐱᓕᕆᐊᒃᓴᖏᓐᓂᒃ, ᑐᓐᓂᖅᑯᑕᐅᔪᑦ ᐱᐊᓂᒃᓯᒪᙱᑦᑐᓂᒃ ᐅᕝᕙᓘᓐᓃᑦ ᓈᒻᒪᙱᑦᑐᓂᒃ ᐱᓕᕆᐊᖑᔪᓂᒃ, ᐅᕝᕙᓘᓐᓃᑦ ᐃᒃᓯᓐᓇᖅᑕᐅᓐᓂᖅᐸᑕ ᐃᖅᑲᓇᐃᔭᖅᑎᒃᓴᖅᓯᐅᖅᑎᓪᓗᒋᑦ.

**ᐅᐃᒍᖓ A: ᐱᓇᔪᒍᑎᒋᔭᐅᔫᑉ ᓇᓃᑎᑕᐅᓂᖓᓄᑦ ᖃᖓᒃᑰᕋᔭᕐᓂᖓ**

**ᑖᓐᓇ ᐱᓇᔪᒍᑎᒋᔭᐅᔫᑉ ᓇᓃᑎᑕᐅᓂᖓᓄᑦ ᖃᖓᒃᑰᕋᔭᕐᓂᖓ ᐱᔭᕇᖅᑕᐅᔭᕆᐊᖃᖅᐳᖅ ᑕᒪᐃᓐᓄᑦ ᐃᓚᒋᔭᐅᔪᓄᑦ ᕿᒥᕐᕈᔨᑦ ᑲᑎᒪᔨᕋᓛᓄᑦ.**

**ᐱᓇᔪᒃᑑᑉ ᐊᑎᖓ:**

**ᐊᑎᐊ/ᐱᓕᕆᐊᑉ ᑕᐃᔭᐅᓂᖓ:**

**ᑲᑎᒪᔨᕋᓛᓄᑦ ᐃᓚᒋᔭᐅᔪᖅ:**

**(ᑎᑎᕋᓪᓚᑦᑖᕐᓗᒍ)**

**ᐅᓪᓗᖅ (ᐅᓪᓗᖅ−ᑕᖅᑭᖅ−ᐊᕐᕌᒍ)**

|  |  |  |  |  |
| --- | --- | --- | --- | --- |
| **ᐱᓕᕆᐊᖑᔪᖅ** | **ᖁᕝᕙᓯᓐᓂᖏᑦ ᒪᓕᒃᑕᐅᔪᒃᓴᑦ** | **ᐊᑕᐅᓯᕐᒥ ᐱᕚᓪᓕᕈᑕᐅᔪᑦ**  **ᑐᓂᔭᐅᔪᑦ (A)** | **ᐱᔭᒃᓴᖅᑖᕆᔭᐅᔪᑦ**  **ᐅᖁᒪᐃᓐᓂᖓ (B)** | **ᑲᑎᖦᖢᒋᑦ ᐱᕚᓪᓕᕈᑕᐅᔪᑦ**  **(A) x (B) = (C)** |
| **A** | **ᐱᓕᕆᕝᕕᒋᔭᐅᔪᑉ ᑭᒃᑰᓂᖏᑦ ᓇᓗᓇᐃᔭᖅᓯᒪᓂᖏᓪᓗ** |  |  |  |
| **B** | **ᐊᑐᖅᑕᐅᔾᔪᓯᖏᑦ: ᐊᑐᖅᐸᓪᓕᐊᓕᕐᓂᖅ ᑲᔪᓯᓂᖃᑦᑎᐊᕐᓗᓂ ᐱᔭᕇᖅᓯᓂᕐᒧᑦ ᑎᑭᑕᐅᔪᑦ ᑲᔪᓯᔪᓐᓇᖅᑎᑕᐅᔪᓪᓗ** |  |  |  |
| **C** | **ᑮᓇᐅᔭᖁᑎᒋᔭᐅᔪᓂᒃ ᐱᓇᔪᖕᓂᖅ** |  |  |  |
| **D** | **ᐱᓕᕆᖃᑎᒌᓂ ᐊᔪᙱᓐᓂᕆᔭᐅᔪᑦ, ᖃᐅᔨᒪᓂᕆᔭᐅᔪᑦ ᐊᔪᕈᓐᓃᖅᑕᐅᓯᒪᔪᓪᓗ** |  |  |  |
| **E** | **ᐱᓕᕆᖃᑎᒌᑦ** |  |  |  |
|  | **ᓇᓃᑎᑕᐅᓂᖓᑕ ᑲᑎᑕᐅᓂᖓ:** |  |  |  |
|  | | | | |
| **ᐃᓚᒋᔭᐅᔪᑦ ᐅᖃᐅᓯᒃᓴᖏᑦ:** | | | | |

|  |  |
| --- | --- |
| **ᐅᓂᒃᑳᖓ:**  A – ᖃᐅᔨᓴᖅᓯᓂᕐᒧᑦ ᐱᕚᓪᓕᕈᑕᐅᔪᑦ ᑐᓐᓂᖅᑯᑕᐅᔪᑦ  B – ᐅᕿᙱᓐᓂᖓᓄᑦ ᐱᔾᔪᑕᐅᔪᖅ  C – ᐃᓚᖏᑦ−ᑲᑎᖦᖢᒋᑦ ᐅᕿᙱᓐᓂᖅᓯᐅᖅᑕᐅᓯᒪᓂᖓᒍᑦ ᖃᔅᓯᐅᓂᖓ (A x B) | **ᓇᓃᑎᑕᐅᓂᖓᓄᑦ ᐱᕚᓪᓕᕈᑕᐅᔪᑦ:**  ᐱᐅᙱᑦᑐᖅ 0-3 ᐱᕚᓪᓕᕈᑕᐅᔪᑦ  ᓈᒻᒪᒃᑐᖅ 4-6 ᐱᕚᓪᓕᕈᑕᐅᔪᑦ  ᐱᐅᔪᖅ 7-8 ᐱᕚᓪᓕᕈᑕᐅᔪᑦ  ᐱᐅᔪᒻᒪᕆᒃ 9-10 ᐱᕚᓪᓕᕈᑕᐅᔪᑦ |

ᐅᑯᐊ ᐱᑎᑕᐅᕗᑦ ᖃᐅᔨᒪᔾᔪᑕᐅᔪᒪᓪᓗᑎᒃ ᐱᓕᕆᑎᑦᑎᓂᐊᕐᓗᓂ ᓈᒻᒪᒃᑐᒥᒃ ᖃᔅᓯᕌᕐᓂᖓᓂᒃ ᐊᒃᑐᐊᓂᓕᖕᒥᒃ ᖃᓄᖅ ᐱᐅᑎᒋᓂᖓᓄᑦ ᐱᓇᔫᑕᐅᔪᖅ ᑐᓐᓂᖅᑯᑕᐅᑎᓪᓗᒍ:

1. ᐱᐅᓂᕆᔭᖓ ᑭᐅᔾᔪᑕᐅᔫᑉ ᐃᒪᐃᓕᖓᒃᐸᑦ:

* ᑐᓴᖅᑕᐅᔪᒃᓴᓂᒃ ᐱᑎᑕᐅᔪᖃᙱᑦᑐᖅ
* ᖃᓄᐃᓕᐅᕆᐊᓕᒃ ᑕᐃᒪᐃᑦᑕᕆᐊᖃᓪᓚᑦᑖᓚᐅᙱᒻᒪᑦ, ᑭᓯᐊᓂᓗ ᑕᐃᓐᓇ ᐱᓇᔪᒃᑐᖅ ᐱᑎᑦᑎᓚᐅᙱᖦᖢᓂ ᖃᓄᑐᐃᓐᓇᖅ ᑐᓴᒐᒃᓴᓂᒃ ᑭᐅᓯᙱᖦᖢᓂᓘᓐᓃᑦ ᐃᓱᒪᒋᔭᒃᓴᒥᒃ

**ᑐᓐᓂᖅᑯᑎᒋᓗᒋᑦ ᐅᑯᐊ ᐱᕚᓪᓕᕈᑕᐅᔪᓐᓇᖅᑐᑦ: 0 (ᐱᑕᖃᙱᑦᑐᖅ)**

1. ᐱᐅᓂᕆᔭᖓ ᑭᐅᔾᔪᑕᐅᔫᑉ ᐃᒪᐃᓕᖓᒃᐸᑦ:

* ᑎᑭᐅᑎᙱᑉᐸᑦ ᑲᑎᒪᓂᕐᒥ ᐱᓪᓗᐊᑕᕐᓄᑦ ᓂᕆᐅᒋᔭᐅᔪᓄᑦ
* ᐊᑦᑎᒃᑐᒥᒃ ᐃᓱᒪᒋᔭᐅᒃᐸᑦ ᑲᔪᓯᓂᖃᑦᑎᐊᕋᔭᕐᓂᖓᓂᒃ

**ᑐᓐᓂᖅᑯᑎᒋᓗᒋᑦ ᐅᑯᐊ ᐱᕚᓪᓕᕈᑕᐅᕙᒃᑐᑦ: 1 – 3 (ᐱᐅᙱᑦᑐᖅ)**

1. ᐱᐅᓂᕆᔭᖓ ᑭᐅᔾᔪᑕᐅᔫᑉ ᐃᒪᐃᓕᖓᒃᐸᑦ:

* ᐊᖏᖅᑕᐅᔪᓐᓇᖅᐳᖅ ᒥᑭᓛᒥ ᓇᓃᓐᓂᕆᔭᖓᓄᑦ; ᐊᖑᒻᒪᑎᓪᓗᓂ ᐱᓪᓗᐊᑕᕐᓄᑦ ᐊᑐᕆᐊᖃᖅᑎᑕᑦᑎᓐᓄᑦ; ᓈᒻᒪᒃᑐᒥᒃ ᐱᑐᐃᓐᓇᕆᐊᖃᕐᓗᓂ ᑲᔪᓯᓂᖃᑦᑎᐊᕐᓂᕐᒥᒃ
* ᐃᓚᖏᑦ ᑐᕌᕆᔭᐅᔪᑦ ᑎᑭᑕᐅᑐᐃᓐᓇᕆᐊᓖᑦ

**ᑐᓐᓂᖅᑯᑎᒋᓗᒋᑦ ᐅᑯᐊ ᐱᕚᓪᓕᕈᑕᐅᕙᒃᑐᑦ: 4 - 6 (ᓈᒻᒪᒃᑐᑦ)**

1. ᐱᐅᓂᕆᔭᖓ ᑭᐅᔾᔪᑕᐅᔫᑉ ᐃᒪᐃᓕᖓᒃᐸᑦ:

* ᓈᒻᒪᒡᓗᓂ ᖃᓄᐃᙱᑦᑎᐊᕐᓗᓂ ᑭᐅᓂᖅ; ᐊᑕᖏᑦᑎᐊᕐᓗᓂ ᐊᖑᒻᒪᑎᕗᖅ ᑕᒪᐃᓐᓄᑲᓴᒃ ᐊᑐᕆᐊᖃᖅᑎᑕᑦᑎᓐᓄᑦ; ᐱᐅᔪᒥᒃ ᑲᔪᓯᓂᖃᑐᐃᓐᓇᕆᐊᖃᖅᐳᖅ;
* ᐊᓂᒍᐃᑎᑦᑎᕙᒃᐳᖅ ᑕᒪᐃᓐᓂᑦᑎᐊᖅ ᑐᕌᕆᔭᐅᔪᓂᒃ ᓈᒻᒪᒃᑐᒃᑯᑦ

**ᑐᓐᓂᖅᑯᑎᒋᓗᒋᑦ ᐅᑯᐊ ᐱᕚᓪᓕᕈᑕᐅᕙᒃᑐᑦ: 7 - 8 (ᐱᐅᔪᖅ)**

1. ᐱᐅᓂᕆᔭᖓ ᑭᐅᔾᔪᑕᐅᔫᑉ ᐃᒪᐃᓕᖓᒃᐸᑦ:

* ᐊᖑᒻᒪᑎᕗᖅ ᑕᒪᐃᓐᓄᑦᑎᐊᖅ ᐊᑐᕆᐊᖃᖅᑎᑕᑦᑎᓐᓄᑦ; ᖄᖏᐅᑎᕗᖅ ᓂᕆᐅᒋᔭᐅᔪᓄᑦ
* ᐱᐅᔪᒻᒪᕆᖕᒥᒃ ᑲᔪᓯᓂᖃᑦᑎᐊᑐᐃᓐᓇᕆᐊᖃᖅᐳᖅ ᐊᓂᒍᐃᑎᑦᑎᓂᐊᕐᓗᓂ ᑕᒪᐃᓐᓂᓕᒫᖅ ᑐᕌᕆᔭᐅᔪᓂᒃ;
* ᐱᓇᔪᖕᓂᖃᕈᓐᓇᑦᑎᐊᖅᑐᒻᒪᕆᐅᕗᖅ.

**ᑐᓐᓂᖅᑯᑎᒋᓗᒋᑦ ᐅᑯᐊ ᐱᕚᓪᓕᕈᑕᐅᕙᒃᑐᑦ: 9 - 10 (ᐱᐅᔪᒻᒪᕆᒃ)**

**ᐅᐃᒍᖓ B: TLMP−ᑯᓐᓂ ᑮᓇᐅᔭᖅᑑᑎᒃᓴᑦ ᐊᑐᖅᑕᐅᔪᓐᓇᖅᑐᑦ**

|  |  |  |  |  |
| --- | --- | --- | --- | --- |
| **ᐱᓕᕆᐊᒃᓴᐅᑉ ᑕᐃᔭᐅᓂᖓ:** | | | | |
|  | **ᑮᓇᐅᔭᖅᑑᑕᐅᔪᓐᓇᖅᑐᑦ** | **ᑮᓇᐅᔭᓕᐊᑦ (ᑲᑐᔾᔨᖃᑎᒌᑦ ᐱᓕᕆᐊᒥᒃ ᐱᓕᕆᑎᑦᑎᔪᑦ ᐊᓯᖏᓐᓂᒡᓘᓐᓃᑦ)** | **ᐃᓄᓕᕆᔨᒃᑯᑦ** | **ᑲᑎᖦᖢᒋᑦ ᐱᓕᕆᐊᑦ ᑮᓇᐅᔭᖃᖅᑎᑕᐅᔪᑦ** |
| **ᐃᖅᑲᓇᐃᔭᖅᑎᑦ** | **ᐊᑭᓕᐅᓯᐊᑦ ᐃᑲᔫᓯᐊᓪᓗ**  ᐃᓚᓕᐅᑎᓗᒋᑦ ᐃᑲᕐᕋᓕᐅᕐᓂᕐᒧᑦ ᐊᑭᖓ ᐊᒃᑐᐊᓂᓕᒃ ᑕᒪᐃᓐᓄᑦ ᐱᓕᕆᖃᑎᒌᓄᑦ, ᐊᒡᒍᖅᑐᖅᓯᒪᓪᓗᑎᓪᓗ ᖃᓄᖅ ᑮᓇᐅᔭᖁᑎᒋᔭᐅᔪᑦ ᑐᕌᖓᑎᑕᐅᓂᐊᕐᒪᖔᑕ ᑕᒪᐃᓐᓄᑦ ᐃᓄᖕᓄᑦ. |  |  |  |
| **ᐊᐅᓚᔾᔪᑎᓄᑦ** | **ᐃᓚᐅᖃᑕᐅᔪᑦ ᐊᐅᓪᓚᕐᓂᕐᒧᑦ ᑐᔪᕐᒥᔾᔪᑎᓄᓪᓗ ᐊᑭᓕᒐᒃᓴᑦ**  ᐃᓚᓕᐅᑎᓗᒋᑦ ᑐᒃᓯᕋᐅᑕᐅᓯᒪᔪᑦ ᖃᖓᑦᑕᐅᑎᓄᑦ, ᐱᔾᔪᑎᖏᓪᓗ ᐊᐅᓪᓚᕐᓂᐊᕐᓗᓂ, ᐊᑭᖏᑦ ᓇᓚᐅᑦᑖᖅᓯᒪᔪᑦ ᐊᑐᓂ ᐊᐅᓪᓚᖅᓯᒪᑎᑕᕐᓄᑦ, ᐊᒡᒍᖅᓯᒪᓗᑎᒡᓗ ᖃᓄᖅ ᑮᓇᐅᔭᑦ ᐊᑐᖅᑕᐅᓂᐊᕐᒪᖔᑕ (ᖃᖓᑦᑕᐅᑎᑦ, ᓂᕆᔾᔪᑎᑦ, ᑐᔪᕐᒥᔾᔪᑎᑦ, ᐊᓯᖏᓪᓗ) |  |  |  |
| **ᐃᓕᓴᐃᔨᒋᔭᐅᔪᑦ ᐊᐅᓪᓚᕈᑎᖏᑦ ᑐᔪᕐᒥᔾᔪᑎᖏᓪᓗ ᐊᑭᓕᒐᒃᓴᑦ**  ᐃᓚᓕᐅᑎᓗᒋᑦ ᑐᒃᓯᕋᐅᑕᐅᓯᒪᔪᑦ ᖃᖓᑦᑕᐅᑎᓄᑦ, ᐱᔾᔪᑎᖏᓪᓗ ᐊᐅᓪᓚᕐᓂᐊᕐᓗᓂ, ᐊᑭᖏᑦ ᓇᓚᐅᑦᑖᖅᓯᒪᔪᑦ ᐊᑐᓂ ᐊᐅᓪᓚᖅᓯᒪᑎᑕᕐᓄᑦ, ᐊᒡᒍᖅᓯᒪᓗᑎᒡᓗ ᖃᓄᖅ ᑮᓇᐅᔭᑦ ᐊᑐᖅᑕᐅᓂᐊᕐᒪᖔᑕ (ᖃᖓᑦᑕᐅᑎᑦ, ᓂᕆᔾᔪᑎᑦ, ᑐᔪᕐᒥᔾᔪᑎᑦ, ᐊᓯᖏᓪᓗ) |  |  |  |
| **ᐊᑐᖅᑐᐊᕐᓂᖅ (ᐱᓕᒻᒪᒃᓴᕐᕕᖕᒥ ᐊᒻᒪ ᐱᖁᑎᓂᑦ)**  ᐃᓚᓕᐅᑎᓗᒋᑦ ᑎᑎᕋᖅᓯᒪᔪᑦ ᐊᑐᖅᑐᐊᖅᑕᐅᓂᐊᖅᑐᑦ ᐊᒻᒪ ᐱᔾᔪᑎᖏᑦ ᐃᒡᓗᒧᑦ ᐊᑐᖅᑐᐊᕈᑎᒧᑦ. |  |  |  |
| **ᐱᓕᒻᒪᒃᓴᖅᑕᐅᔪᒃᓴᑦ**  **(ᐃᓕᓐᓂᐊᕈᑎᒃᓴᑦ ᓱᓇᒃᑯᑖᓪᓗ, ᐃᓕᓐᓂᐊᕈᑎᒃᓴᓕᐅᕐᓂᖅ, ᐱᓕᒻᒪᒃᓴᕐᓂᕐᒧᑦ ᐊᔭᐅᕆᒋᐊᕈᑎᑦ, ᐃᓕᑕᕆᔭᐅᔾᔪᑎᑦ, ᓂᕆᔾᔪᑎᑦ)**  ᐃᓚᓕᐅᑎᓗᒋᑦ ᐊᒡᒍᖅᓯᒪᔪᑦ ᑕᒪᐃᓐᓄᑦ ᐊᑭᓕᖅᓱᕆᐊᓕᖕᓄᑦ ᑖᒃᑯᑎᒎᓇᖅ |  |  |  |
| **ᐊᓪᓚᕝᕕᓕᕆᔨᑦ** | **ᑐᕌᖓᑦᑎᐊᙱᑦᑐᑦ ᐱᓕᕆᐊᒧᑦ ᐊᒡᓚᕝᕕᓕᕆᔾᔪᑎᓄᑦ ᐊᑭᓕᖅᓱᕆᐊᓕᖕᓄᑦ**  ᐅᓄᓛᖃᕐᓗᒍ 15%−ᒧᑦ ᑎᑭᓪᓗᒍ ᑲᑎᖦᖢᒋᑦ ᐱᓕᕆᐊᒧᑦ ᐊᑭᓕᖅᓱᕆᐊᓕᑦ |  |  |  |
|  | **ᑲᑎᖦᖢᒋᑦ** | **ᑲᑎᖦᖢᒋᑦ ᐊᑭᖓ ᑮᓇᐅᔭᐅᙱᑦᑐᑦ** | **ᑲᑎᖦᖢᒋᑦ ᐊᑭᖓ ᑐᒃᓯᕋᖅᑕᖅ** | **ᑲᑎᖦᖢᒋᑦ ᐱᓕᕆᐊᒃᓴᐅᑉ ᐊᑭᖓ** |

**ᒪᓕᒋᐊᓖᑦ ᐱᐊᓂᒃᓯᓂᐊᕐᓗᓂ TLMP−ᒧᑦ ᑐᒃᓯᕋᐅᑕᐅᔪᒧᑦ ᑮᓇᐅᔭᑦ ᐊᑐᖅᑐᒃᓴᑦ ᑎᑎᕋᖅᓯᒪᕙᒌᖅᑐᒧᑦ**

|  |  |  |  |  |
| --- | --- | --- | --- | --- |
|  | | **ᐅᓂᒃᑳᓕᐅᕐᓂᖅ ᖃᓄᐃᑦᑑᓂᖓ** | **ᐅᓂᒃᑲᐅᓯᐅᓂᖓᑕ ᖃᓄᐃᑦᑑᓂᖓ** | **ᐆᒃᑑᑎᑦ ᓇᓗᓇᐃᔭᑦᑎᐊᖅᓯᒪᔪᓂᑦ** |
|
| **ᑮᓇᐅᔭᖅᑖᖑᕙᓪᓕᐊᔪᑦ** | **ᑮᓇᐅᔭᖅᑖᖑᕙᓪᓕᐊᔪᑦ** | **ᓄᓇᕗᑦ ᒐᕙᒪᖓᓐᓂ** | ᑮᓇᐅᔭᖅᑖᕆᔭᐅᕙᓪᓕᐊᔪᑦ ᓄᓇᕗᑦ ᒐᕙᒪᒃᑯᓐᓂ. | *ᐃᑲᔫᑎᓄᑦ ᐊᖏᕈᑎᑦ ᐊᐃᑦᑑᑎᓪᓗ ᓄᓇᕗᑦ ᒐᕙᒪᒃᑯᖏᑦᑕ ᐱᓕᕆᕝᕕᖏᓐᓂᑦ.* |
| **ᐊᓯᖏᓐᓂᑦ ᐱᕝᕕᐅᔪᑦ** | ᑮᓇᐅᔭᖅᑖᕆᔭᐅᕙᓪᓕᐊᔪᑦ ᓇᑭᙶᕈᓘᔭᖅᑐᓂᒃ ᓄᓇᕗᑦ ᒐᕙᒪᒃᑯᓐᓂᐅᙱᑦᑐᖅ. | *ᑐᓐᓂᖅᑯᓯᐊᑦ, ᑐᓂᕐᕈᓯᐊᑦ, ᐃᑲᔫᑎᑦ, ᐃᒡᓗᒧᑦ ᐊᑐᖅᑐᐊᕈᑎᓄᑦ ᑮᓇᐅᔭᓕᐊᑦ, ᓂᐅᕐᕈᑕᐅᔪᑦ, ᐅᕝᕙᓘᓐᓃᑦ ᐊᓯᖏᑦ ᑮᓇᐅᔭᓕᐅᕈᑕᐅᔪᑦ ᑲᑐᔾᔨᖃᑎᒌᒡᕕᖕᓂ ᓄᓇᕗᑦ ᒐᕙᒪᒃᑯᓐᓂᐅᙱᑦᑐᖅ.* |
| **ᐊᐅᓚᑦᑎᔾᔪᑎᓄᑦ ᐊᑭᓕᖅᓱᕆᐊᓖᑦ**  ***ᒪᓕᒃᑐᑦ ᑲᓇᑕᒥᐅᑦ ᑮᓇᐅᔭᓕᕆᔾᔪᑎᖏᓐᓄᑦ ᐊᒻᒪ ᑖᒃᓰᔭᕈᑎᑦ ᐅᖃᐅᓯᖏᓐᓄᑦ*** | **ᐃᖅᑲᓇᐃᔭᖅᑎᑦ** | **ᑐᓂᕈᓯᐊᑦ ᐃᑲᔫᑎᓪᓗ** | ᐊᑭᓕᖅᓱᒐᒃᓴᐃᑦ ᐊᒃᑐᐊᓂᓖᑦ ᐊᑭᓖᓂᐊᕐᓗᓂ ᐃᖅᑲᓇᐃᔭᖅᑎᓂᒃ. | *ᑮᓇᐅᔭᓕᐊᑦ, ᑮᓇᐅᔾᔭᒃᓵᑦ, ᐃᓅᓇᓱᐊᕐᓂᕐᒧᑦ ᑮᓇᐅᔭᑦ, ᕿᑲᕐᓂᕐᒧᑦ ᐊᑭᓕᐅᑏᑦ, ᐃᖅᑲᓇᐃᔭᕐᓇᐅᙱᑦᑐᒃᑯᑦ ᐃᖅᑲᓇᐃᔭᕐᓂᕐᒧᑦ ᐊᑭᓕᐅᑎᑦ, ᐃᖅᑲᓇᐃᔭᓚᐅᑲᒃᑐᓄᑦ ᐊᑭᓕᖅᑕᐅᔾᔪᑎᑦ, ᐃᖅᑲᓇᐃᔭᓚᐅᑲᒃᑐᑦ, ᐃᑲᔫᓯᐊᑦ, ᐃᑦᑐᖅᓯᐅᑎᑖᕆᔭᐅᕙᒃᑐᑦ, ᐃᖅᑲᓇᐃᔭᙱᑦᑐᖅᓯᐅᑎᑦ ᐊᑦᑕᕐᓇᖅᑐᓂᑦ ᐊᒻᒪ ᓇᓪᓕᐅᒃᑯᒫᓂᑦ ᖃᐅᔨᓴᖅᑏᑦ, ᐊᓯᖏᓪᓗ ᐃᑲᔫᑎᑦ.* |
| **ᐊᐅᓚᔾᔪᑎᓄᑦ** | **ᐃᓚᐅᖃᑕᐅᔪᑦ ᐊᐅᓪᓚᕐᓂᕐᒧᑦ ᑐᔪᕐᒥᔾᔪᑎᓄᓪᓗ** | ᐊᑭᓕᕆᐊᓖᑦ ᐊᒃᑐᐊᓂᖃᖅᑐᑦ ᐃᓚᒋᔭᐅᔫᑉ ᐊᐅᓪᓚᕐᓂᕐᒧᑦ ᑐᔪᕐᒥᓂᕐᒧᓪᓗ. | *ᓄᓇᓯᐅᑎᒥᒃ ᐊᑐᖅᑐᐊᕐᓂᖅ, ᐅᖅᓱᐊᓗᖕᒧᑦ, ᑖᒃᓯᓄᑦ, ᑐᔪᕐᒥᕕᖕᓄᑦ, ᐱᔪᓐᓇᖅᑎᑕᐅᔪᓄᑦ ᐃᑲᔫᑎᓄᑦ.* |
| **ᐃᓚᐅᖃᑕᐅᔪᑦ ᐊᐅᓪᓚᕐᓂᕐᒧᑦ ᑐᔪᕐᒥᔾᔪᑎᓄᓪᓗ** | ᐊᑭᓕᖅᓱᕆᐊᓖᑦ ᐃᓕᓴᐃᔨᑦ ᖃᖓᑦᑕᐅᑎᖏᓐᓄᑦ ᑐᔪᕐᒥᔾᔪᑎᖏᓐᓄᓪᓗ | *ᓄᓇᓯᐅᑎᒥᒃ ᐊᑐᖅᑐᐊᕐᓂᖅ, ᐅᖅᓱᐊᓗᖕᒧᑦ, ᑖᒃᓯᓄᑦ, ᑐᔪᕐᒥᕕᖕᓄᑦ, ᓂᕆᔾᔪᑎᒃᓴᓄᓪᓗ.* |
| **ᐱᓕᒻᒪᒃᓴᖅᑕᐅᔪᒃᓴᑦ** | ᐊᑭᓕᖅᓱᒐᒃᓴᐃᑦ ᐊᒃᑐᐊᓂᓖᑦ ᑲᔪᓯᑎᑦᑎᓂᐊᕐᓗᓂ ᐱᔨᑦᑎᕋᕐᓂᕆᔭᐅᔪᓂᒃ ᐃᑲᔪᖅᑕᐅᒋᐊᖃᖅᐸᒃᑐᓄᑦ | *ᐃᓕᓐᓂᐊᕐᓂᕐᒧᑦ ᐊᑭᓕᕆᐊᓖᑦ, ᐃᓕᓴᐃᔨᓄᑦ ᐊᑭᓕᕆᐊᓖᑦ, ᐃᓕᓐᓂᐊᕐᓂᕐᒧᑦ ᑮᓇᐅᔭᒃᓵᓄᑦ ᐃᑲᔫᑎᑦ, ᐱᓕᕆᐊᓂᒃ ᐊᐅᓚᑦᑎᓂᕐᒧᑦ, ᖃᐅᔨᓴᕐᓂᕐᒧᑦ ᐅᓂᒃᑳᓕᐅᕐᓂᕐᒧᓪᓗ, ᐱᓕᕆᔨᒻᒪᕆᕈᕆᐅᖅᓴᓂᕐᒧᑦ, ᐊᓂᒍᐃᓂᕐᒧᑦ/ᐱᓕᕆᐊᒃᓴᓂᒃ ᐱᐊᓂᒃᓯᓂᕐᒧᑦ.* |
| **ᐱᓕᕆᕝᕕᒃ** | ᐊᑭᓕᖅᓱᕆᐊᓖᑦ ᐊᒃᑐᐊᓂᓖᑦ ᐃᒡᓗᕐᔪᐊᑉ ᐊᑐᖅᑕᐅᕙᖕᓂᖓᓄᑦ | *ᐃᒡᓗᒧᑦ ᐊᑐᖅᑐᐊᕈᑎᒧᑦ, ᓱᕋᒃᓯᒪᔪᓕᕆᓂᕐᒧᑦ, ᐃᒡᓗᒥᐅᑕᓄᑦ ᐊᒻᒪ ᖃᐅᒻᒪᖅᑯᑎᓄᑦ, ᓴᓗᒻᒪᖅᓴᐅᑎᓄᑦ ᐊᒻᒪ ᐱᔨᑦᑎᕋᐅᑎᓄᑦ, ᐅᖃᓘᑎᓄᑦ ᐊᒻᒪ ᐃᕐᖐᓐᓈᖅᑕᐅᒃᑰᕈᑎᓄᑦ.* |
| **ᐊᒡᓚᕝᕕᓕᕆᔨᑦ** | **ᐊᒡᓚᕕᓕᕆᓂᖅ** | ᐊᑭᓕᖅᓱᒐᒃᓴᐃᑦ ᐊᒃᑐᐊᓂᓖᑦ ᐃᑲᔪᖅᑐᐃᓂᕐᒧᑦ ᐱᓕᕆᐊᖑᔪᓄᑦ ᑭᓱᑐᐃᓐᓇᓄᓪᓗ ᐊᐅᓚᑦᑎᕝᕕᖃᕐᓂᕐᒧᑦ | *ᑮᓇᐅᔭᓕᕆᓂᖅ/ᑮᓇᐅᔭᓕᕆᐊᕆᕙᒃᑕᑦ, ᑕᒻᒪᖅᓯᒪᔪᖅᓯᐅᕐᓂᖅ, ᑮᓇᐅᔭᒃᑯᕕᖕᒧᑦ ᐊᑭᓕᒐᒃᓴᐃᑦ, ᑎᑎᕋᕐᕕᖕᒥ ᐊᑐᖅᑕᐅᕙᒃᑐᑦ, ᑐᑭᓕᐅᕆᓂᖅ.* |

|  |  |
| --- | --- |
| **ᐊᑭᓕᐅᑎᕕᓃᑦ ᖃᓄᐃᑦᑑᓂᖏᑦ** | ᑲᑎᙵᐅᖅᑐᑦ ᐃᓗᐊᓂ ᐊᐅᓚᔾᔪᑎᓄᑦ ᐊᑭᓕᐅᑎᕕᓂᑦ. ᑖᒃᑯᐊ ᐋᖅᑭᒃᑕᐅᓂᐊᖅᑐᑦ ᐊᑐᓂ ᐃᓄᓕᕆᔨᒃᑯᑦ ᐃᑲᔫᑎᓄᑦ ᐊᖏᕈᑎᖏᓐᓂ. ᐃᓄᓕᕆᔨᒃᑯᑦ ᐊᖏᕆᐊᖃᖅᐳᑦ ᐊᓯᔾᔨᖅᑕᐅᔭᕆᐊᖃᖅᖢᑎᒃ ᐃᓄᓕᕆᔨᒃᑯᑦ ᐃᑲᔫᑎᓄᑦ ᐊᑭᓕᖅᓱᕆᐊᓕᖕᓄᓪᓗ (ᓲᕐᓗ ᐊᐅᓚᔾᔪᑎᓄᑦ ᐊᒡᓚᕝᕕᓕᕆᔾᔪᑎᓄᑦ). |
| **ᐅᓂᒃᑳᓕᐅᕐᓂᖅ ᖃᓄᐃᑦᑑᓂᖓ** | ᐊᑕᐅᓰᓐᓇᒃᑰᖅᑎᑕᐅᔪᑦ ᖃᓄᕆᑦᑑᓂᖏᑦ ᓄᓇᕗᑦ ᒐᕙᒪᖓᑕ ᐅᓂᒃᑲᐅᓯᖃᕐᓂᕐᒧᑦ ᐱᔾᔪᑎᒋᔭᖏᓐᓄᑦ. ᐃᓄᓕᕆᔨᒃᑯᑦ ᐱᔭᕆᐊᖃᖅᑎᑦᑎᓂᐊᖅᑐᑦ ᐱᑎᑕᐅᕙᒃᑐᓕᒫᓂᒃ ᐅᓂᒃᑳᕐᓗᑎᒃ ᑖᒃᑯᓂᖓ ᖃᓄᐃᑦᑑᓂᖏᓐᓂ, ᓴᖅᑭᑎᑦᑎᓗᑎᒃ ᒪᓕᑦᑎᐊᖅᑐᓂᒃ ᐊᔾᔨᒌᖕᒪᖔᑕᓗ ᑲᑐᔾᔨᖃᑎᒌᓕᒫᑦ ᖃᖓᙳᖅᐸᓪᓕᐊᑎᓪᓗᒍ. ᓄᓇᕗᑦ ᒐᕙᒪᒃᑯᑦ ᐊᑐᓕᖅᑎᑦᑎᔾᔮᙱᑦᑐᑦ ᑭᒡᓕᒋᑎᑕᐅᔪᓂᒃ ᑖᒃᑯᓄᖓ, ᑕᐃᒪᐃᒻᒪᑦ ᐱᑎᑕᐅᓂᐊᖅᑐᑦ ᐊᓯᔾᔨᖅᓱᐃᑐᐃᓐᓇᕆᐊᖃᖅᐳᑦ ᑮᓇᐅᔭᑦ ᐊᑐᖅᑐᒃᓴᓂᒃ ᓈᒻᒪᒃᓯᓕᕈᑎᒃᓴᓂᒃ ᐊᐅᓚᑦᑎᔾᔪᑎᓄᑦ ᐱᔭᐅᒋᐊᓕᖕᓄᑦ. |
| **ᐃᓗᓕᖏᑦ ᑭᓲᖕᒪᖔᑕ** | ᓇᓗᓇᐃᔭᖅᓯᒪᔪᑦ ᑭᓲᖕᒪᖔᑕ ᐊᑐᖅᑕᐅᔪᐃᓐᓇᐅᓚᐅᖅᑐᑦ ᐃᓱᒪᖅᓲᑕᐅᓪᓗᑎᒃ ᐱᑎᑕᐅᔪᒧᑦ. ᐊᑐᓂ ᐱᑎᑕᐅᓂᐊᖅᑐᑦ ᐊᔾᔨᒌᙱᒻᒪᑕ ᐊᒻᒪ ᐃᓱᒪᖅᓱᕈᓐᓇᖅᑎᑕᐅᓪᓗᑎᒃ ᐋᖅᑭᒃᓱᐃᔪᓐᓇᕐᓗᑎᒃ ᐱᓕᕆᐊᒃᓴᖏᓐᓂᒃ ᐊᑑᑎᖃᑦᑎᐊᕐᓗᑎᒃ. |